Irekia Eusko Jaurlaritza - Gobierno Vasco :: Europaren aitorpena Euskal ikus-entzunezko sektorearen aurrean eta Eusko Jaurlaritzaren apustua kultura eta talentuaren kampo-sustapenaren alde\nEuroparen aitorpena Euskal ikus-entzunezko…\nEuskadik Bruselan duen Ordezkaritzak, Etxepare Euskal Institutuak, Euskadiko Filmategiak eta Donostia 2016ko Europako Kultur Hiriburu izateko hautagaitzak indarrak batu dituzte Europan, euskal ikus-entzunezko sektorearen alde\nEuskal Kultura eta Talentuaren Europako Lehen Zikloa - 25 urte Euskadi EBren aurrean ordezkatuta\nLehen aldiz, euskal film laburrek ohorezko puntua eta berariazko saioak izan dituzte Bruselako Film Laburren Jaialdian, egun hauetan, jaialdi horren XIV. edizioa ospatu baita Belgikako hiriburuan.\nEuskadik Bruselan duen Ordezkaritzaren ekimenari esker, Film Laburren Jaialdi horretan izan den euskal partaidetza Ordezkaritzak abian jarritako jarduera-programa baten barne kokatu da: Etxepare Euskal Institutua, Donostia 2016ko Europako Kultur Hiriburu izateko Hautagaitza eta Euskadiko Filmategiarekin batera Euskal Kultura eta Talentuaren Lehen Europako Zikloa jarri baitu abian.\nBelgikako hiriburuan eta Europako Zikloaren esparruaren barne, ekitaldi-agenda zabala egin da literatura, zinema, artea eta musikaren eremuetan; era horretan, euskal kultura eta talentua Belgikan eta Europako erakundeetan ezagutarazi eta sustatzeko, baita erakundeen eta ikus-entzunezko sektorearen arteko lankidetza-ildoak sendotzeko, eta sormenaren zein kulturaren industriaren esparruan, euskal produktuek jaialdi eta hitzorduetan duten presentzia finkatzeko ere.\n7 Euskal film labur eta Bruselako Film Laburren Jaialdiko nazioarteko sarirako hautatutako film labur bat, Euskal Kultura eta Talentuaren Lehen Europako Zikloan\nEuskadik Bruselan duen Ordezkaritzak eta Etxepare Euskal Institutuak, Euskadiko Filmategiarekin eta Donostia 2016ko Europako Kultur Hiriburu izateko Hautagaitzarekin batera, belgikar Film Jaialdi horretan euskal film laburren presentzia bultzatu eta bermatu dute. Bertan 21.000 ikuslek, ikus-entzunezko sektoreko 400 profesional eta Europako hainbat telebistetako ordezkarik parte hartu dute.\nJaialdiko arduradunek, baita publikoak zein sektoreko profesionalek ere, aurkeztutako euskal film laburren sormena eta kalitatea azpimarratu dituzte. Jaialdian 7 film labur aurkeztu ziren, eta Kote Camachok zuzendutako "La Gran Carrera" (Lasterketa Handia) film laburra nazioarteko sarirako hautagai gisa hautatu da. Halaber, Europako telebistetako eta beste jaialdi ospetsuetako ordezkarien aurrean sustapen eta aurkezpen jarduerak egin dira, Euskadiko Filmategiaren eskutik, Kimuak programan parte hartzen duten euskal film laburrak ikusgai jarri direlarik.\nBruselako Film Laburren XIV. Jaialdian, Euskal Kultura eta Talentuaren Europako Lehen Zikloaren esparruan, euskal erakundeen eskutik, 7 film laburrak saio berezietan aurkeztu dira. Sormena eta kalitatea da film horien ezaugarri nagusia, eta zuzendari berriek zein ibilbide luzeagokoek zuzenduak dira:\nBerbaoc, Vuk Jevremovic eta Xabier Erkiziak zuzendua,\nLa Guerra (Gerra), Luiso Berdejo eta Jorge Doradok zuzendua,\nDecir Adios (Agur esatea), Víctor Iriartek zuzendua,\nKhorosho, Miguel Ángel Jiménezek zuzendua,\nEramos pocos (Gutxi ginen), Borja Cobeagak zuzendua,\nLanbroa, Mikel Zatarainek zuzendua,\n7:35 de la mañana (Goizeko 7:35), Nacho Vigalondok zuzendua\nBestalde, Kote Camachoren "La Gran Carrera" (Lasterketa Handia) Jaialdiko nazioarteko sarirako hautagai gisa aukeratu zen.\nFilm gehienak Euskadiko Filmategiko Kimuak programaren barne daude, eta Etxepare Institutuaren eta Eusko Jaurlaritzako Kultura Sailaren laguntza jaso dute, euskal film labur onenen urteko katalogoa eskaintzen baitu azken honek.\nEuskal Kultura eta Talentuaren 1. Ziklo Europarrean irmo sendotutako figurak eta Euskadiko kultur talentu berriak bilduko dira\nBruselako Euskadiko ordezkaritzaren koordinaziopean, eta Etxepare Institutuarekin batera, eta Belgikako hiriburuan egingo diren hitzordu kulturaletan oinarrituta, eta Bernardo Atxaga moduko figura nabarmenen partaidetzarekin, eta Eusko Jaurlaritzako talentu berriekin, honako programazioa prestatu da Euskal Kultura eta Talentuaren 1. Ziklo Europarraren barruan.\n- "Donostia: hiritarren energia olatuak" Erakusketa. Europako Legebiltzarrean- otsailaren 28tik martxoaren 4era arte,\n- Passaporta Literatur Jaialdia- Bernardo Atxagak hartu du parte Passaporta literatur jaialdian Europako literaturaren figura ospetsuekin batera. La Monnaie Antzokian- martxoaren 27an. Cervantes Institutuaren lankidetza eta partaidetzarekin egingo da aipatu ekitaldia,\n- "Ghost in Armour" Erakusketa. Euskadi, Alemania eta Galeseko artisten artean eratutako arte erakusketa. Europako Legebiltzarrean- martxoaren 28tik apirilaren 1era,\n- Bruselako Film Laburren Jaialdia- Bruselako Film Laburren Jaialdian publikoari zabalik izan dira jardunaldi ezberdinak eratu dira, Euskadiko ikus-entzunezkoen sektorea ezagutarazteko xedez. Apirilaren 28tik maiatzaren 8ra arte ospatu da jaialdia eta Euskal Filmotekaren lankidetza izan da,\n- Xarengek Euskal Folkaren kontzertua eskainiko du, Bruselan maiatzaren 20an.\nEuropako lehen ziklo hau Euskadik Europako Erakundeen aurrean duen ordezkaritzaren 25. urteurrenean jarri da martxan, Etxepare Institutuaren jardueren hasierarekin batera.\nEusko Jaurlaritzako Kanpo Harremanetarako taldeak gure herriko irudi ospetsuak eta balore berriak atzerrian sustatu eta ezagutarazteko duen borondatearen apustu garbia da.\nEmilio Sola, Donostian lan egiten duten elkarteak integratzeko eta ikusarazteko “Bideak Zabalduz” proiektuaren aurkezpen-galan


Euskara hutsean aritzen gara zuzendaritza egituretan | LAB SINDIKATUA\nIdazkaritzak Euskara Idazkaritza Euskara hutsean aritzen gara zuzendaritza egituretan\nEuskara hutsean aritzen gara zuzendaritza egituretan\nLABek euskararen erabileraren inguruan ikasturtero egin ohi duen neurketaren azken emaitzak eskuetan ditu jada. Datuek erakusten dute sindikatuak euskara hutsean funtzionatzen duela Komite Exekutibo, Nazio Biltzar eta Nazio Komiteari dagokienez. Hain zuzen ere, neurketak zuzendaritza egiturak hartzen ditu erreferentziatzat, eta kopuruek ez dute zalantzarako tarterik uzten: 2015-2016 ikasturteko euskara erabileraren batez besteko indizea 9 puntukoa da, sabaiatik puntu eskasera.\nKomite Exekutiboak euskaraz funtzionatzen du, bilerak erabat euskaraz dira, ez da erdarazko interbentziorik egoten. Interbentzioak bietan egiten direnean, euskara da nagusi, eta erdarazko esamolde edota esaldiak txertatzen dira. Eta bi hizkuntzetan egiten diren interbentzio hauek ere murriztuz joan dira.\nHau da Komite Exekutiboaren bilakaera:\n2012/13 ikasturteko batez besteko indizea: 8.9\n2013/14 ikasturteko batez besteko indizea: 9.1\n2014/15 ikasturteko batez besteko indizea: 9.1\n2015/16 ikasturteko batez besteko indizea: 8.9\n2012-2013 urtetik aurrera, Nazio Biltzar kide izateko euskara ulertzeko gaitasuna izatea ezinbestakoa da, aldi bereko itzulpengintza zerbitzua kentzea erabaki zelako. 2015-2016 ikasturtean, hiru neurketa egin dira, irailean, urtarrilean eta ekainean; ondorioz, Nazio Biltzarrean egiten den euskararen erabileraren inguruan, zenbait ondorio atera ditzakegu. Aipatutako neurriak abian jarri direnetik, esan dezakegu, Nazio Biltzarraren funtzionamendua euskaraz izatea lortu dugula. Biltzarretan ez da erdara hutsezko interbentziorik egoten, eta, ikasturte honetan egin diren neurketetan, interbentzio guztiak euskara hutsean egin dira.\nHau da Nazio Biltzarraren bilakaera:\n2013/14 ikasturteko batez besteko indizea: 9.2\n2014/15 ikasturteko batez besteko indizea: 9.4\n2015/16 ikasturteko batez besteko indizea: 9.3\nNazio Komiteak euskara hutsez funtzionatzen du, baina, azken bi neurketetan, gehituz joan dira bi hizkuntzetan egindako interbentzioak; gehienetan, erdarazko esamoldeak edota esalditxoak txertatzen direlako izaten da. Euskara da nazio komitearen hizkuntza.\nHau da Nazio Komitearen bilakaera:\n2013/14 ikasturteko batez besteko indizea: 8.9\n2014/15 ikasturteko batez besteko indizea: 8.9\n2015/16 ikasturteko batez besteko indizea: 8.6


Hendaia eta Iruñako dantza taldeak gonbidatu dituzte domekako Haurren Egunera - Oñati - Goiena.eus\nHendaia eta Iruñako dantza taldeak gonbidatu dituzte domekako Haurren Egunera\nOihana Elortza 2017-09-12 15:39\nJoan den urtean Zubikoa kiroldegian ospatu zuten Haurren Eguna\nDomekan 13 dantza talde elkartuko dira Oñatin, 600 haur dantzari inguru. Goizean alkate txikiaren ohiko dantza egingo dute eta arratsaldean, berriz, alardea.\nDomekan egingo da aurtengo Haurren Eguna Oñatz dantza taldeak antolatuta eta dagoeneko azken xehetasunak lotzea baino ez zaie falta. Euskal Herriko hamahiru dantza talde etorriko dira, tartean Hendaiako Akelarre eta Iruñako Duguna. "Azken bi urtetan talde ezberdinekin harremanak hasi eta sendotu ditugu eta horren emaitza dira talde hauek. Harreman hauei esker gure txikiek tokian tokiko plaza eta dantza ezberdinak ezagutzeko aukera izaten dute eta oso aberasgarria da hori", adierazi du Oñatz dantza taldeko Maite Irizarrek.\n600 bat haur dantzari elkartuko dira eta denak Oñatiko etxe partikularretan banatuko dituzte bazkaltzeko. "Haurren gurasoen inplikazioa handia da oso eta horri esker da posible hori. Oñatiko Haurren Eguna erreferente da kopuruari dagokionez, baina gurasoen laguntzagatik da hori. Baita udalarena ere", dio Irizarrek. Egun osoko festa izango da.\nUrtero moduan, Otadui zuhaiztian egingo diete ongietorria haur dantzariei 10:15ean. 11:45ean alkate txikiaren agurra egingo dute Foruen plazan eta ondoren dantzan ibiliko dira kalez kale, bazkal ordua heldu arte. Arratsaldeko alardea 17:00etan izango da.


Literatur Emailuak » 2005 » Martxoa\nEz duk erraza konpai!\nEz zen urtarrilaren lehenarekin, Iraultzaren efemeridearekin batera joan Kubara, martxoan baizik. Koldo Izagirre idazlea. Eta Kuban bidaiatu zen, Kuba geografikoan, historikoan eta literarioan, eta bere iragazi propiotik pasatuta, haren kronika ekarri zigun 1995ean, Susa argitaletxearen eskutik: Ez duk erraza, konpai!\nVolgako Batelariak literatur bloga\nIdazleen blogak ezagutu ditugu: Xabier Mendiguren, Markos Zapiain, Julen Gabiria. Eta orain literatur aldizkari gisara antolatutako blog bat sortu da: Volgako Batelariak. Rikardo Arregi, Juanjo Olasagarre, Ibon Egaña, Anjel Erro eta Iban Zalduak bultzatutako ekimena da. Apirilaren 6an (asteazkena) 21:00etan aurkeztuko dute Gasteizko Gora tabernan.\nMarina Tsvietaieva: bizitza eta literatura\nBerriki Parisen egin duten liburu azokan errusieraz idatzitako literatura ohoratu dute. Omenaldi horren aitzakian, Errusiako literaturako hainbat klasiko berrargitaratu dituzte frantsesez. Klasikoak ez ezik, berriak ere bai. Argia ikusi duten liburu horietarik bat da Marina Tsvietaievaren (Mosku, 1894-Jelabuga, 1941) biografia: Vivre dans le feu : Confessions (Broche, 2005). Ez da ezezaguna gurean; Tere Irastortzak itzuli ditu haren poema batzuk.\n1980ko martxoaren 25ean, orain 25 urte, zendu zen Roland Barthes idazle eta kritikaria. 1915ean Cherbourgen jaioa, Baionan hazi zen Barthes 1924an familia Parisera aldatu zen arte. Hizkuntzaren eta literaturaren pentsamenduan eta semiotikan aditua, bere teoriek eraginik izan zuten idazle askorengan. Fikzioan ere jarduna, saiogintzan egin zuen ekarririk handiena. Bere haurtzaroko Euskal Herria gogoetagai duen Roland Barthesen testu interesgarria euskaratu digu, Literatur Emailu honetarako, Koldo Izagirrek: Sud-Ouestaren argia. 1977an L’Humanitén atalka agertutakoa, ondoren Incidents liburuan bildu zen.\nRodolfo Walsh: garai zailetako testigantzak\nHasieran polizia nobelak idazten zituen, gero nobela politikoak. Hasierako ikerlari limurtzaileak borrero bilakatu ziren haren liburuetan. Krimenak ikertzea izan zen bere pasioa, fikziozkoak zein errealak. Rodolfo Walsh argentinarra da (Choele-Choele, 1927- Buenos Aires, 1977?) oraindik ere testigantza nobela, literatura eta kazetaritza josten lehenetakoa. 1977. urtean desagerrarazi zuten. Desagerpenaren urteurrena gogoratuko dute Argentinan asteon.\nAndolin Eguzkitza idazlea eta euskaldun berriak oro har omentzen ditu Korrikaren 14. edizio honek. Edorta Jimenezek proposatuta, liburua eraman ohi du hamaika korrikalarik lekukoaren ondoan. Susa argitaletxeak ere bere liburuak eskaini dizkie korrikalariei, eta horrela Santurtziko hainbat lekuko aldaketetan Andolin Eguzkitzaren Arimaren ondoko ezkien artetik ibilki liburua banatuko du korrikalarien artean. Bilboko azken 30 kilometroetan ere Andolinen liburu bana eroan ahal izango dute korrikalariek. Bizkaiko azken kilometroetan, idazle bakoitzaren herrian, bertako idazle baten liburu bana izango da lekuko aldaketaren txandan, Durangon, Iurretan, Lekeition, Ondarroan, Arratzun, Gernikan, Mundakan, Barakaldon, Getxon, Mungian, Larrabetzun, Bilbon… Korrika amaitu ostean irakurtzeko liburuak denak.\nJoxe Azurmendi poemak\nJoxe Azurmendik 1971n eman zuen argitara Hitz berdeak liburua, ordura arte idatzi zituen poemen bilduma. Urte berean argitaratu zuen Hizkuntza, etnia eta marxismoa saioa, eta bi horiekin hasi zuen segida luzea izan duen argitaratze bidea. Pentsamenduaren munduan ibili bada ere, literatura ez du sekula utzi, literatura pentsa-mendu/mundu horretan elementu oso inportantea izan baita. Baina poeta gisa ere lekua irabazi zuen Joxe Azurmendik Hitz berdeak lanarekin. 2000. urtean Poesia Kaierak bilduman kaleratu zuen Susak Joxe Azurmendiren poemen antologia bat, orain osorik aurkezten dizuguna.\nOsamu Dazai: paria soziala\nOsamu Dazai (Kanagi, 1909-Tokio, 1948) II. Mundu Gerra ondorengo literatur belaunaldiko idazlerik garrantzitsuenetako bat izan zen, eta Japoniaren aldaketa garaiko literatur erreferentzia nagusietako bat, Mishima, Tanizaki edota Kawabatarekin batera. Gainbeheran dauden gizakiak dira Dazairen liburuetako protagonistak, gizakia izan / ez izan gatazkan bizi direnak eta beldurraren morroi bihurtutakoak. Dazairentzat, aldaketa garai baten biktima zen bere belaunaldia.\nXabier Lizardiren poemak\n1933ko martxoaren 12an hil zen Xabier Lizardi. Euskal literaturan, batez ere poesian, nahitaezko erreferente bihurtu zen Lizardi, eta bera da XX. mendearen lehen zatiaren ikur nagusienetakoa. Antzerki-lanik ere ondu zuen, eta bere artikulugintza ere nabarmentzekoa da, hitz lauz egindako lanak, Madrilgo Gorteetatik edo euskarazko egunkariaren alde egindako artikuluak, kasu. Bere poesiaren antologia kaleratu zuen Susak 2000.urtean, XX. mendeko Poesia Kaierak bildumaren baitan. Hementxe duzue.\nDon Kixote Mantxa’ko: Kixotearen euskarazko historia laburra\nEz da Kixotea haize errotetan erraldoiak ikusten dituen bakarra. Txikiarena ere bada, ez denean ere oztopoak ikusi beharra, ez daudenean ere topatu beharra. Literatur klasikoetan unibertsalena euskarara itzultzeko saiakerak egin izan dira urteetan zehar, ia mende batez. Zatika egin da itzulpena, galdu egin dira laginak. Historia kixotezkoa inondik inora itzulpenarena. Ia 400 urteko atzerapenez etorri zen Pedro Berrondorena. Aurten berrargitaratuko da.\n100 urte Marcel Schwob hil zela\nDuela mende bat, 1905eko otsailaren 26an, hil zen Marcel Schwob idazlea. Chavillen jaioa 1867an, idazle fina eta azterlari zorrotza, liburu eder zenbait egin zituen, eta azterketa kritiko oso interesgarriak (François Villoni buruz, kasu). Euskal idazleak hurbildu dira haren obrara, eta 1986an, Baroja etxearekin, Mimoak lana euskaratu zuen Mikel Lasak. Hurrengo urtean, 1987an, Urrezko maskaradun erregea lana argitaratu zuen Pamielak, Periko Diez de Ultzurrunek itzulia. 2002an, azkenik, Bizi alegiazkoak kaleratu da Literatura Unibertsala bilduman, Ibaizabalek argitaratua, Juan Garzia Garmendiak itzulia (liburu horretako ipuin bat euskaratu eta argitaratua zuen Erein etxearekin, Ipuin gogoangarriak obran). Izan du harrerarik, beraz, idazle sinbolistak gurean. Hiru lanak eskaintzen dizkizuegu, osorik.


Uribetxeberria etxean preso sartzeko agindua eman du epaileak - Debagoiena - Goiena.eus\nEneko Azkarate 2014-04-03 15:51\nJosu Uribetxeberria etxean preso sartzeko agindua eman zuen atzo Ismael Moreno epaileak. Baldintzarik bako behin behineko espetxeratzea ezarri zion. Minbizi sendaezina tratatzeko bakarrik irten ahal izango da etxetik eta, gainera, poliziaren zaintzapean egon beharko du. Haren anaia Jabi Etxeberriak esan du, "mendekua besterik ez" dela.\nJosu Uribetxeberriak Arrasatetik irteteko debekua zeukan atzora arte. Gaitz larri sendaezina dauka Uribetxeberriak. Mediku txostenaren arabera, atzera bueltarik gabea: minbizi metastasia. Eta etxean dago, Arrasaten, 2012ko urriaz geroztik.\nAurrerantzean, ostera, ezingo da etxetik irten, mediku azterketak egiteko ez bada. Eta polizien zaintzapean egon beharko da.\nHorixe erabaki zuen atzo Ismael Moreno Auzitegi Nazionaleko epaileak, preso mondragoetarra Bergarako epaitegira deklaratzera joanarazi ostean.\nHedabide asko batu zen atzo Bergarako epaitegi aurrealdean, deklaratzera zihoala, Uribetxeberriaren irudia hartzeko.\nBesteak beste, ihes egiteko arriskua dagoela adierazi du epaileak.\n1986ko kasu bat\nUribetxeberriari eta harekin batera 1997an atxilotu zituzten beste hiru debagoiendarri, Xabier Ugarteri, Jose Luis Erostegiri eta Migel Gazteluri, epaileak leporatu die guardia zibil bat tiroz hiltzea Arrasaten, 1986an. Atxilotuetako batek inkomunikazio aldian guardia zibilari egindako deklarazioa hartu du oinarri epaileak.\nUribetxeberria Bergarako epaitegira deitu zuten moduan, Ugarte eta Erostegi Madrilera eroan zituzten atzo, Auzitegi Nazionalera, deklaratzera. Herrera de la Manchako eta Salamancako espetxeetan daude.\nJabi Uribetxeberria Josuren anaiak adierazi du "mendekua besterik ez dela eta anaia izorratzera" joan direla. Eta, gehitu du, dena egin dutela azkar, egun batetik bestera.\nUribetxeberriaren abokatuak, bestetik, adierazi du auzia preskribatuta dagoela.\nArrasateko Herriko plazan gai honen gainean iritzia emateko prentsaurreko masiboa deitu dute senide eta lagunek zapaturako, 12:30erako plazan.\nGaiak oihartzun handia izan du hedabideetan, bereziki, Espainiakoetan. Gaurko egunkari nagusietako azaletan atera dute, atzo Bergaran egindako argazkia. Horretaz gain, atzoko telebista eta irratietako albiste nagusietakoa izan da, bereziki Espainiakoetan.\nEneko Azkarate 2014 api 04 Arrasate\nJosu Uribetxeberria "jasaten ari den sorgin-ehiza irmoki salatu" du Arrasateko Sortuk. Eta "Josu eta bere senideei elkartasun eta babesa" adierazi ...


Ikastetxe Nagusia ikasketetan lagungarri izango den erakunde bat da. Oinarrizko beharrizanak betetzen ditu lehenbizi, ostatu eta jantoki zerbitzuarekin; eta bigarren, ikaslearen formazio akademiko eta ez akademikoa zaintzen eta garatzen lagunduko du.\nEgoiliarrak ibilbide akademikoan makulu izango ditu bertako langileak.\nGainera, bizikidetza osasuntsuan adiskide berri eta sendoak egiteko aukera eskaintzen du Ikastetxe Nagusiak. Horrela, elkarrenganako benetako errespetutik hasita, norbanakoak eta egoiliar talde osoak, ahaztezinak izango diren urteak pasako ditu elkarren ondoan.\nIzena emateko epea: 2020ko azaroaren 2tik 2021ko ekainaren 4ra.\nMatrikula epea: 2021eko ekainaren 24tik 30era\n* Ikastetxe Nagusiak, zerbitzua ematen die Eskoriatza, Aretxabaleta, Arrasate eta Oñatiko campusei.\nGarrio publikoen ordutegiak


1. artikulua. Onuradunak\nKapitulu honetan bildutako onurez hurrengook balia daitezke:\n- Eskaera aurkezten duten egunean Bizkaiko Herrialde Historikoan erroldatuta egotea.\na) Egoitza soziala eta fiskala Bizkaiko Lurralde Historikoan izatea.\nb) Ekoizpengune bat, gutxienez, Bizkaiko Lurralde Historikoan kokaturik egotea.\nc) Plantilan 250 langile baino gehiago ez izatea.\nd) Urteko fakturazioa sei mila eta laurehun milioi (6.400.000.000) pezetatik gorakoa, hau da, hogeita hamazortzi milioi laurehun eta hirurogeita lau mila eta zazpirehun eta hirurogeita lau koma hirurogeita zortzi (38.464.774,68) eurotik gorakoa ez izatea edo balantze orokorra lau mila eta hirurehun milioi (4.300.000.000) pezetatik gorakoa, hau da, hogeita bost milioi zortzirehun eta berrogeita hiru mila bostehun eta hogei koma berrogeita bederatzi (25.843.520,49) eurotik gorakoa ez izatea.\nBi beharkizun hauetatik nahikoa izango da bat betetzea onuraduntzat hartua izateko.\nEnpresek ordainduta izan beharko dituzte dagozkien zerga-betebeharrak zein Gizarte Segurantzarkoak.\nBaldintza hau, eskaera aurkezten den unean frogatzeaz gainera, laguntza emakidatzean, betebeharra onartzean eta ordainketa egitean ere bete beharko da.\n3. Elkartutakoentzako erabilgarritasuna izan dezaten proiektuak burutzeko asmotan eratu diren Enpresa-Elkarteak, eta irabazasmorik gabeko Erakundeak, beti ere, euren helburuak aipaturiko sektoreetarako Bizkaiko enpresen hobekuntzari zuzenean lotuta daudenean edo euren jarduerek hobekuntzan eragina badute.\nEnpresa-Elkarte eta Erakunde hauek honako Artikulu honen 2. puntuan adierazten diren a, b, eta e baldintzak bete beharko dituzte.\n4. Elkargo Publikoak eta Zuzenbide Publikoko Erakundek onuradun izatetik kanpo geratzen dira.\n5. Eskaera egiten duen enpresak proiektuaren arduraduna, bai eta proiektua garatuko duen lantaldearena ere izango den pertsona fisiko bat izendatu beharko du.\n2. artikulua. Egitate subentzionagarria. Baldintzak\n1. Enpresaren proiektu eraberritzaileak subentzionatuko dira, hau da, berez ekoizkin nahiz ekoizpideetan berrikuntzaren bat sartzen duten edo bideragarritasuna antzematen zaien enpresa ekimenak, baldin eta Egitamu honen helburu nagusiei jarraitzen badiete.\n2. Proiektuak, teknologiaren aldetik zein enpresaren kudeaketari dagokionez, 10. artikuluan adierazten diren eginkizunak beteko dituen BEAZ, S.A. erakunde kudeatzailearen aholkularitzapean garatuko dira.


CAF hazi egin da 2011n ere: %10 gehiago saldu du eta %13 gehiago irabazi | Ekonomia | Berria\nCAF hazi egin da 2011n ere: %10 gehiago saldu du eta %13 gehiago irabazi\nBeasaingo taldeak 5.036 milioi euroren eskariak ditu zorroan, bere historiako kopururik handiena\nTestuingururik zailenean ere zailtasunei aurre egin eta aurrera ateratzeko gai dela erakutsi du CAF Construcciones y Auxiliares de Ferrocarrilesek. Krisiak krisi, urtez urte hazi da Beasaingo tren fabrikatzailea. Iaz ere bai. Taldeak 1.725,1 milioi euroren salmentak egin zituen, 2010ean baino %10 gehiago, eta 146,2 milioi euro irabazi zituen, %13 gehiago. Emaitzok taldearen osasun onaren isla eta azken urteotan egonkortzeko egindako lanaren fruitu direla nabarmendu zuen Jose Maria Baztarrika presidenteak atzo, akziodunen batzarrean.\nTaldearen finantza egoera oso ona dela adierazi zuen, 2011ren bukaeran altxortegian 321,7 milioi euro zituela. Hala ere, zuzendaritzak proposatuta eta aurreko urteetako ildoari jarraiki, borondatezko erreserba funtsean 55,7 milioi sartzea erabaki zuen batzarrak, «etorkizuneko helburuetarako lagungarria». Beste 36 milioi euro, berriz, dibidendutan banatuko dituzte, akzioko 10,5 euroko ordainsaria emanda.\nEskaera zorroa, beteta\nAurreko urteetako moduan, iaz ere eskaera eta kontratu mamitsu ugari iritsi ziren CAFen eskuetara, gehienak Euskal Herritik eta Espainiatik kanpoko merkatuetatik. Urte bukaeran, 5.036 milioi euroren eskariak zituen zorroan, inoizko kopururik handiena.\nGuztiak zerrendatzea ezinezkotzat jota, iaz sinatutako kontratu garrantzitsuenak azpimarratu zituen Baztarrikak, akziodunen aurrean. Hiri inguruetarako pentsatutako Civity plataformari esker lortu dituen hirurak aipatu zituen aurrena: Italiako Friuli-Venezia-Julia eskualderako Trenitaliarekin egindakoa; Montenegroko trenbide enpresa publikoarekin egindakoa; Deustche Bahn enpresa alemaniarrarekin egindakoa. Azken horri esker, 400 tren egiteko kontratua lor dezake datozen hilabeteetan.\nHoriez gain, eskaerak jaso zituen Turkiatik, Errumaniatik, Txiletik, Brasildik, AEBetatik... eta Zeelanda Berriko merkatuan sartzea lortu zuen.\nCAFek iaz, batez beste, 6.926 laguni eman zien lana, 2010ean baina hamabi gutxiagori, baina 2009an baino ia 1.200 gehiagori.


Erakusketa: 2018ko World Press Photo\n2018ko WORLD PRESS PHOTO\nUrriaren 20tik azaroaren 19ra\nAsteartetik igandera : 11:00-14:00 eta 18:00-21:00. Astelehenetan itxita egongo da.\nOrdutegi berezia, Azaroak 14, 11:00-14:00 eta 18:00-19:00\nAurten ere, 16. urtez jarraian, mundu osoko errealitateen lekukotzak biltzen dituen erakusketa Gasteizera iritsi da. World Press Photo argazki-kazetaritzaren arloko lehiaketarik garrantzitsuena da, 1955ean jaio zen, Holandan, eta edizio honetan aurkeztu diren 73.000 argazkien artetik hautatuak izan diren 152 onenak ikusgai izango ditugu hilabetez.\nIrudi adierazgarri eta ahaltsu hauek argi eta garbi transmititzen digute informazio jakin bat, argiak harrapatu duen unearen biluztasunarekin, edertasun kutsu batekin eta hunkigarritasun pixel nahikotxorekin.\nAurtengo epaimahaiaren 17 kideek hori guztia ikusi dute edizio honetako irudi irabazlean: Nicolás Maduroren politiken kontra Caracasen antolatu zen protesta batean Víctor Salazar izeneko 28 urteko ikasle gaztearen gorputza sugarren artean. Ronaldo Schemidt berriemaile venezuelarraren argazki honek gertakari lazgarriak islatzen ditu, eta gainera, oso une gorabeheratsu batean ateratako argazki bat izanik, irudiak Sechemidt-en sen profesional landua islatzen du.\nWPPren edizio hau bi nobedaderekin datorkigu: batetik, “Ingurumena” kategoria berria sortu da, eta bestetik, epe luzeko proiektuen atala indartu egin da.\nErakusketan, ingurua edo arriskua direla-eta muturreko baldintzatan jaso diren istorioak aurkituko ditugu, baita berez gutxi kontatzen dutela diruditen arren beren testuinguruaren berri izatean hotzikarak ateratzen dizkiguten eta harrituta uzten gaituzten argazki-kontakizunak ere. Hortxe dugu, adibidez, Magnus Wennman-ek erresignazio-sindromeari buruz egin zuen erreportajea.\nBeti bezala, erakusketa hau irudi gordinekin eta arima zatituen argazkiekin datorkigu, baina istorio ederrak, harrigarriak eta ahaltsuak ere ez zaizkio falta. Kazetaritza grafiko dokumentalak horixe lortzen du. Gure planetaren urtebete 42 argazkilariren 152 iruditan laburbilduta. Guztira, 125 herrialdetako 4.500 argazkilarik hartu dute parte aurtengo lehiaketan.\nKomunikazio grafikoko profesionalekin topaketak


Nortzuk gara eta zer egiten dugu - Retina Euskadi Begisare\nRetina Euskadi Begisarek Euskadiko hiru elkarte biltzen ditu: Retina Araba, Retina Bizkaia eta Retinosis Gipuzkoa.\nGure erakundeetako bazkide izan daitezke erretinaren distrofia hereditarioak dituzten pertsonak, baita ikusmen urria edo itsutasuna sortzen dituzten bestelako gaixotasunak dituztenak ere. Bazkide kolaboratzaileek berebiziko garrantzia dute eta maiz gure “begiak” dira. Guztira 500 kide gara, eta kezka komun bat partekatzen dugu: kaltetutako pertsonen bizi-kalitatea hobetzea.\nDenok modu koordinatuan lan egiten dugu, gure helburuak ahalik eta biztanle gehienentzat izan daitezen eta gure jarduerak eta ekintzak ahalik eta biztanle gehienengana irits daitezen.\n«Kaltetutako pertsonen bizi-kalitatea hobetzea»\nKaltetutako pertsonei eta haien gizarte-inguruneari laguntzen diegu. Alde batetik, lehen harrera baten bidez, elkar ezagutzera emateko. Hortik aurrera pertsona (eta familiari, bi aldeek hala nahi badute) lagundu eta jarraipena egiten zaio, arreta pertsonalizatua eta integrala eskainiz. Bestalde, topaketa- eta prestakuntza-taldeak antolatzen ditugu, ikerkuntzaren alorreko talde garrantzitsuen hitzaldiak eta gizarte-, kultura- eta kirol-jarduerak egiten ditugu. Jarduerok elkartekideentzat eta haien ingurune hurbilarentzat dira.\nHorrekin guztiarekin, benetan nahi duguna da desberdintasunak ezabatzen lagundu, marjinazio-egoerak gainditu, autonomia pertsonala sustatu, ikusmen-desgaitasuna duten pertsonen gizarte-ongizatea eta bizi-kalitatea bultzatu.\nGehiago ezagutu nahi bagaituzu eta bide honetan laguntzea nahi baduzu, ez izan zalantzarik eta deitu!\nGizartea sentsibilizatzen dugu gure gaixotasunen inguruan, zer diren eta zer esan nahi duen ikusmen murriztuarekin bizitzeak eta ikusmen-urritasuna dugunontzat ikerketak duen funtsezko garrantziaren inguruan.\nEuskal Autonomia Erkidegoan erretinako distrofia hereditarioek eragindakoak ordezkatzen ditugu, hainbat instituzio, erakunde, elkarte, entitate, profesional, merkatari eta gizartea osatzen duten mota guztietako pertsonen aurrean. Horretarako, topaketak, ekitaldiak eta sentsibilizazio-jarduerak egiten ditugu, gizarteari errealitate hori ezagutarazteko. Gizarteari gure eskubideak bermatzeko beharra helarazi nahi diogu.\nSentsibilizazio-lan hori etengabe egiten dugu, eskatzaileei egokituta. Interesdunek, hurbilen duten elkartearekin harremanetan jarri besterik ez dute egin behar.\nErretinaren distrofia hereditarioen ikerketa sustatzen dugu, gure elkarteek bultzatutako eta Biodonostia Institutuak gauzatutako proiektuaren bidez. Elkarteetako kideak ikerketaren oinarria gara, eta hurbileko aditu-talde abegitsua dugu.


Garbiñe Aranburu: “Errotiko aldaketak behar ditugu; birbanaketa politiken alde eginez eta zaintza, enplegua eta ondasuna banatuz” | LAB SINDIKATUA\nLAB Sindikatua 2013/2014 LAN URTEA Garbiñe Aranburu: “Errotiko aldaketak behar ditugu; birbanaketa politiken alde eginez eta zaintza,...\n2013/2014 LAN URTEA\nGarbiñe Aranburu: “Errotiko aldaketak behar ditugu; birbanaketa politiken alde eginez eta zaintza, enplegua eta ondasuna banatuz”\n“Bukatu dira aitzakiak. Errotiko aldaketak behar ditugu. Nola ekarri aldaketak? Gaurko leloan diogun moduan, birbanaketa politiken alde eginez, zaintza, enplegua eta ondasuna banatuz. Banaketa hirukoitza borrokatuz”.\nGarbiñe Aranbururen hitzartzeaDeskargatu\nGarbiñe Aranburu idazkari nagusiaren hitzak dira hauek, Maiatzaren Lehenaren harira Bilbon egindako manifestazioaren osteko hitzartzean esandakoak. Hain zuzen ere, LABeko ordezkariak birbanaketa politiken alde egin eta zaintza, enplegua eta ondasunaren banaketarako neurriak eskatu ditu.\nGarbiñe Aranbururen hitzetan, edozein koiunturak balio die kapitalismoan sakontzen jarraitzeko. Zentzugabea da kapitalismoaren krisiari kapitalismo gehiagorekin erantzutea, baina hori gertatzen ari da. Eta horrela goaz, hamarkadaz hamarkada, desberdintasun sozialak handituz, prekaritatea bizitzaren eremu guztietara hedatuz.\nAldaketa ekonomikoak eta sozialak behar ditugula adierazi du. Kapitalismoari alternatiba eraikitzea mundu mailako erronka globala izanik, herrialdez herrialde gauzatu beharrekoa dela nabarmendu du; herri burujabetza prozesuak bultzatuz, Euskal Errepublikarako bidean, burujabetza praktikara eramanez.\nIdazkari nagusiaren arabera, zehatzak izan gara trantsiziorako proposamena egitean: Euskal Herriko Lan Kodea eta Gizarte Segurantzarako Lege propioa lortzen baditugu, banaketa hirukoitzerako proposamenak gauzatzeko moduan izango gara. Azken batean, urratsez urrats, errotiko aldaketa horiek hemen, Euskal Herrian, posible egiteaz ari gara.\nGobernuetatik ez dira bultzatzen eztabaidarik eta neurririk beharrezkoak diren aldaketak bultzatzeko. Ez dago aberastasuna banatzeko politikarik. Patronalaren poltsikoetara diru publikoa bideratzen dute baldintzarik gabe, baina inoiz ez diote patronalari esfortzurik eskatuko.\nZaintza lanak eta enplegua banatu eta ondasuna birbanatu. Horra hor dirua gero eta esku gutxiagotan pilatzea eragotzi eta langileen arteko arrakalak ezabatzeko neurriak, egoerarik latzenean duten langileak izango direlarik onuradun nagusiak. Hala, politika birbanatzaileen aldeko eztabaida soziala elikatu eta horren araberako akordio sozialak behar ditugula berretsi du Garbiñe Aranburuk.\nLan guztiak aitortu, birbanatu eta duindu egin behar dira, lanaldia murriztuz, sektore feminizatuetako langileen lanari duen balioa aitortuz. Irekiak dauden borroka horietan guztietan hitzarmen duinak lortu arte jarraituko dugu borrokan eta etxeko langileekin egiten ari garen bideak ez du atzera bueltarik.\nSoldatak eguneratu eta duindu egin behar dira. Gutxieneko soldata eta KPIaren erreferentzia mantentzen duten soldata igoerak defendatzen jarraituko dugu: “Iritsi da ordua gehiegizko soldatei eta dibidendoei mugak jartzeko”.\nPentsioetan gauza bera. Ez dugu eros ahalmenaren galerarik onartuko eta adi jarraitzen dugu irekia dagoen erreformaren bilakaera zein izango den.\nEta bada garaia, aberastasuna birbanatzeko soldatekin batera, zerga erreformari heltzeko. Kapital-errentei zergak gehitu behar zaizkie eta enpresa-mozkinen gaineko zergak handitu egin behar dira.\nBirbanaketaren gaineko eztabaida soziala behar dugula azpimarratu du Garbiñe Aranburuk, berriro ere ondorioak langileengan ez erortzeko. Zentzu honetan, idazkari nagusiak jakinarazi du LABek ez diola zilegitasunik emango eta ez duela parte hartuko langileen eros ahalmenaren galera onartzea dakarren errenta itunean.


Potentzia handitu gizon ondoren 40 - Hammer of Thor\nIritsi ondoren 40 urte gehienak gizonak esperientzia hasten zutitzearen disfuntzioa. Beren potentzia, pixkanaka-pixkanaka, lausotzen, eta hainbat arrazoi daude. Lehen horiek itxura da, hainbat adin-lotutako patologia, sistema genito-urinarioko eta bigarren murriztea da testosterona produkzioa.\nGuztiak, hau da, konposatutako presentzia kaltegarria ohiturak, baita, askotan, lo estres egoerak. Adin honetan, askok pilulak goratzeko potentzia dute laburra eta ahula efektua, beraz, gizona erabili behar izango osagarriak eta eraginkorragoa metodoak.\nInpotentzia: arrazoiak eta ondorioak\nEstatistikak arabera, beherakada naturala potentzia hasten da, ondoren, 35 urte. Moteltzen prozesu honek, baina behar da zaindu zure gorputza eta aldatu bizimodua. Arriskua murrizteko hasieran sintomak zutitzearen disfuntzioa lagunduko elikadura egokia, ariketa erregularra, deusezten kaltegarriak ohiturak eta puntuala tratamendua gaixotasun kronikoak. Garrantzitsua da, halaber, segimendua egiteko, bere hormona-oreka delako, kasu gehienetan, ez da kausa nagusia sexu-inpotentzia.\nZoritxarrez, gizon asko ikusi, adituen aholkuak dira, eta presarik ez aldatzeko beren ohiturak. Gehiegizko gantz elikagai kontsumoa, alkohola, Tabakoa, lo eskasa, estres – hori guztia, izan ere eramaten dute 40-45 urte, badira kontrako aldaketak sexu-organoak:\nthe ahuldu muntaketa edo bere erabateko desagerpena;\ngainbehera kalitatea ejaculate;\nmina pelbiseko elkarrizketa zehar;\neza, sexu-desira (libido).\nEragiten du estres emozionala, garapen bat zenbaki konplexu buruz beren gizonen kaudimen ohean, depresioa, depresioa, harreman-arazoak.\nNoiz lehen seinaleak nahasteak ugalketa-sistema izan behar du berehala idatzi medikuak, nor izango prescribe serie bat duten probak ezartzea gaixotasunaren kausa.\nGarrantzitsua! Galdetu gabe espezialista eta jasaten laborategiko diagnostikoa ez auto-tratamendua ez du arazoa konpontzen lagun. Okerreko botikak bakarrik izango egoera areagotu.\nEzabatzea gaixotasun arrazoiak\nBada azterketa zehar ezaguna bihurtu zen hori ahuldu potentzia eragina izan zuen arazo psikologikoak, pazienteak agindutako ikastaro bat psikoterapia eta antidepresiboak hartzen. Elkarrizketa bat aditu bat ulertzen lagunduko barne emozio-egoera gizonak, entregatu zion antsietatea, aukera emango kentzeko zenbaki bat konplexurik. Batzuetan hori ez da nahikoa kendu psikologikoa tentsioa hau da, blokeatzen funtzionamendu normala ugalketa-sistema.\nKasuan, non agente bat provocateur garatzeko zutitzearen disfuntzioa dira edozein gaixotasun kroniko edo nahasteak hormonal, medikuek aukeratu eskuineko ikastaroa mediku tratamendua aurkitu patologia eta prescribe hormonak. Kasu larrienetan, pazientzia izan daiteke bat esleitzen altzairu esku-hartze gabe, eta horrek kentzeko root arrazoiak arazoak inpotentzia ez da posible.\nBada, inpotentzia zen, ondorioz, eragin kaltegarri ohitura txarra, gehiegizko kontsumoa goi-kaloria elikagai edo eza jarduera fisikoa, itzulera gizonezkoen boterea behar birplanteatu zure bizimodua. Honetan zentratu behar duzu elikadura osasuntsu nahikoa nutrienteak, ariketa, amore eman alkohola eta tabakoa.\nOndoren ezabatzea faktore kaltegarria eragiten dieten ugalketa-sistema, gizon egin behar hobetzeko potentzia. Honek lagunduko zion:\nNormalizazioa organoen funtzionamendua txiki pelbisa ondoren 40 urte – prozesua oso konplexua da, eta horrek eskatzen betetzea kopuru handi bat gomendioak, baita erabili metodo horiek guztiak aldi berean. Bakarrik konplexu bat eragin arazoa lagunduko berreskuratu potentzia indartsua.\nModerno produktuak indartzeko erections diseinatu gizon gazte ez baino zaharragoak 35 urte. Ondoren, adin honetan, beren eraginkortasuna asko murriztu da, delako zer dute edan dosi handietan eta sarriago baino zehaztutako argibideak. Gehiegizko pilulak kopuru hori handitu potentzia eragin negatiboa izan gibela, beraz, bere aukera izan behar du, hurbildu arreta handiz.\nGarrantzitsua! Droga bakoitzak du bere contraindications eta bigarren mailako efektuak. Jakin behar dute aldez aurretik erosteko drogak.\nHardware indartzeko potentzia\nBatera hartuta, botika, behar duzu erabili hardware metodoa hobetzeko potentzia. Metodo hau dakar erabilera gailu bereziak.\nHardware eragin beheko abdominalak, inguruan zakila eta area arteko barrabilak eta anus laguntzen kentzeko gaixotasun asko pelbiseko organo, arindu testosterona produkzioa, eta berreskuratu zirkulazioa. Horrez gain, teknika hau egiteko gai da:\nmurrizteko sentsibilitatea mina hartzaileen;\nhanditzeko prozesu metaboliko gorputzean.\nhanditzeko elastikotasuna pelbiseko muskuluak.\nBat aukeratzerakoan egokia gailu garrantzitsua da, izan ere, kontuan hartu presentzia taupada-markagailu eredu hori igortzen elektrikoa, lekaleak, ez dira egokiak.\nFolk medikuntza itzulera gizonezkoen boterea\n40 urte gorputza heldu bat hasten da, esperientzia sendoa bitaminak eta mineralak falta, hau da, txarra potentzia. Konpentsatzeko gabezia elikagai erabiliz berezi bat bitamina konplexu eta medikuntza tradizionala.\nGure arbasoek bazekien hori gehien behar du gizon kentzeko inpotentzia. Oinarritutako bere ezagutza belar, asmatu dute kopuru handi bat errezeta, zein egun honetan asko erabiltzen dira, besteak pairatzeko pertsona ahula potentzia.\nAlkohola tincture sendabelarrak\nEgiteko horrek esan nahi du erosi behar bat farmazia honako belar:\nBat hartu behar duzu koilarakada bakoitzean belar eta pour 500 ml diluitzeko alkohola (1: 1). Ondorioz, nahasketa gordetako leku ilun eta freskoan, 5 egunetan, eta ondoren behar da, ihesa eta sartu pour garbi bat botila edo jar. Edateko prest botikak behar duzu egunero, goizez eta gauez 2-3 koilarakada. Aste batzuk igaro ondoren, gorputza izango da bat lortzeko, nahikoa da dosi nutrienteak, eta potentzia askoz indartsuagoa.\nDecoction bat calamus root\nAire – indartsu bat belar laguntzen duen denbora gutxian agur esateko zutitzearen disfuntzioa hobetzeko espermatozoide kalitatea handitu eta libido.\nDecoction bat calamus izango da, oso erraza da. Hartu behar duzu 100 gramo txikituta erro landare eta irakiten litro ur. Are gehiago, izan behar da isurtzen garbi bat edukiontzi eta egunero edatea baino ordu erdi lehenago, bazkariak 50 ml. Hobetzeko onuragarria propietate calamus folk healer iradokitzen gehitu sartu salda irakiten koilarakadatxo bat jengibre hauts.\nMasaje bat da, oso modu ona hobetzeko laguntzen potentzia, 40 urte ondoren. Asko ditu berrikuspen positiboak mediku eta zuzena da fisikoa eragin sexu-organoak.\nChiropractic abantaila zenbaki bat du:\neraginkortasuna hobetzen drogak hobetzeko potentzia;\nodol-zirkulazioa hobetzen du, pelbiseko organo;\nestimulatzen fluxua secretions prostatako.\nMasaje zutitzearen disfuntzioa beharko lirateke batek espezialista, baina nahi izanez gero, egin dezakezu zeure burua. Jakin behar duzu batzuk arauak prozedura.\nLehenik eta behin, behar duzu, astiro-astiro masajea arteko eremua anus eta barrabilak. Hau egin behar da, poliki-poliki, azaleko presioa.\nOndoren, arreta ordaindu behar duzu eremu publikoa hezur gainetik.\nOndoren, mugimendu zirkular bat massaged lekua arteko txikiagoa adar publikoa hezur eta barrabilak.\nMedikuek ohartarazteko masaje zehar, ezin duzu egiteko manipulazio guztiak ere bizia. Indartsu presio genitalak kalteak eragin dezake.


Txirritxo txikia, ur-ertzetako bidaiaria - ZientziaEus\nTxirritxo txikia, ur-ertzetako bidaiaria\n1992/11/01 Aihartza, Joxerra Iturria: Elhuyar aldizkaria\nUr-ertzak aberastasun ekologiko handiko inguruneak ditugu, eta ez da harritzekoa; bi ingurune arrunt desberdinen arteko muga izanik bietako biztanleak aurki bait genitzake bertan.\nTxirritxo txikiaren fitxa teknikoa eta Euskal Herrian duen banaketa-mapa.\nUr-ertzak aberastasun ekologiko handiko inguruneak ditugu, eta ez da harritzekoa; bi ingurune arrunt desberdinen arteko muga izanik bietako biztanleak aurki bait genitzake bertan (izaki urtar eta lehortarrak, alegia). Aberastasun honek aukera handiak eskaintzen dizkie harrapakariei, eta horrexegatik, hauek ere ugari izaten dira ingurune hauetan.\nHegazti txiki hau ur-ertzetako hareatza, legartza, ibai eta aintzira edo urtegi-inguruetako alderdi harritsu eta lokaztuetan bizi da; bertan aurkitzen bait ditu bazkatzeko harrapatzen dituen intsektu, krustazeo eta molusku txikiak.\nHegaztiei dagokienez, limikoloak dira ur-ertzetako ehiztari espezializatu adierazgarrienak. Talde honen baitan tamaina txiki eta ertaineko espezieak biltzen dira, normalean hatzamar laburrez hornitutako zango luzeak dauzkatenak, eta beren dieta ur axaletako hondoetan, edota ur-ertzetako lokatz eta hareetan aurkitzen dituzten ornogabeez osatzen da. Limikolo gehienak bestalde, iparralderago ugaltzen diren hegazti migratzaileak izaten dira, eta ondorioz, paseko sasoia denean asko ikus bagenitzake ere, espezie bakar batzuk besterik ez dira Euskal Herria habialekutzat hartzen dutenak.\nTxirritxo txikia ( Charadrius dubius ) Europako limikoloetan txikienetarikoa dugu; 15 cm besterik ez bait du luzeran. Geldirik edo etzanda dagoenean itxura txaparra badu ere, ibilera azkarra du oso, eta ur-ertzean korrika dabilenean arratoitzat jo genezake. Gainerako txirritxoek bezala, alde dortsala arre grisa eta azpialde zuri garbia izaten ditu. Lepoko beltz nabarmenaz gainera, kopetean eta begien inguruan garrondoraino doakion marra ilun ikusgarria izaten du. Espeziearen ezaugarririk bereizgarriena ordea, begiaren inguruan duen eraztun hori bizia da. Era berean, hegan dabilenean, gainerako txirritxoek ageri dituzten hegal-arrasto zuririk ez duelako bereiz dezakegu.\nTxitaketa hogeitalau bat egunez luzatzen da, eta emeari dgokio denboraldi honetan habian egotea.\nAipatu den legez, hegazti txiki hau ur-ertzetako hareatza, legartza, ibai eta aintzira edo urtegi-inguruetako alderdi harritsu eta lokaztuetan bizi da; bertan aurkitzen bait ditu bazkatzeko harrapatzen dituen intsektu, krustazeo eta molusku txikiak. Padura eta hondartzetan ere aurki genezake, baina normalean nahiago izaten ditu ur gezak gaziak baino, eta era berean, altitude baxuak bilatzen ditu, inguru menditsuetatik urrunduz.\nPopulazio urri batzuk penintsularen hegoaldean geratzen badira ere, txirritxo gehienek Afrikako eskualde tropikaletara jotzen dute negua bertan igarotzera. Udaberrian ordea, iparralderantz abiatzen dira berriro ere, eta apirilerako Euskal Herrian dira jadanik.\nArrak habia egiteko lurraldea aukeratu duenean, emearekin elkartu, eta txirritxoen eztei hegaldian hasten dira: batabestearen ondoan hegan dabiltzala, jira-biraka eta txioka aritzen dira, sasoiko grinak bultzatuta.\nEspeziearen ezaugarririk bereizgarriena begiaren inguruan duen eraztun hori bizia da.\nHabia beti ere legartza, harea zakarreko hondartza, edo lur harritsuetan egin ohi dute. Horretarako, arrak makina bat zulo edo “ontzi” antolatzen ditu zoluan, eta hauen barnean hartxintxorrak eta belartxoak egokitzen ditu hornidura gisara. Lan hau burutua duenean, emeak hauetariko bat aukeratu eta lau arrautza piriforme erruten ditu bertan. Habia lurrean dagoenez (inolako babes garbirik gabe), arrautza hauek kolorazio kriptiko nabaria izaten dute, eta ondorioz ikuskaitzak dira legar eta harea artean.\nTxitaketa hogeitalau bat egunez luzatzen da, eta emeari dagokio denboraldi horretan habian egotea. Arra aldiz, zaindari-lanetan aritzen da bitartean. Etsairen bat hurbilduz gero, beronen eta habiaren artean kokatu, eta etsaia desbideratzen saiatzen da, aldi berean emeari arriskuaren berri emanez.\nHabia lurrean egiten duten hegazti gehienetan gertatzen den moduan, txirritxoaren kasuan ere txitoak nidifugoak izaten dira, eta ahal bezain laster habia utzi, eta inguruko landare, harri edo legar artean ezkutatzen dira. Sasoi honetan beren kolorazio mimetikoa lagungarria dute oso, hegan egiteko gai izan artean. Egun gutxitan gainera, beren bazka bilatu eta harrapatzeko gai izango dira, eta baita igeritan egiteko ere. Hegan egiteko ahalmena lortzeko berriz, hiru aste behar izaten dituzte, baina maila horretara helduz gero, hegoalderako bide luzeari ekiteko ordua iritsia izaten dute.\nTxirritxoaren arrautzek kolorazio kriptiko nabaria izaten dute, eta ondorioz ikuskaitzak dira legar eta harea artean.\nAbuztuaren erdialdetik aurrera, txirritxoek gainerako migratzaile gehienek bezala, Afrikaranzko bidaia harrigarriari ekiten diote, gure latitudeetako neguko hotzetatik ihesi. Txirritxoek bidaia hau gauez burutu ei dute, eta dirudienez talde handitan gainera; gainerako txirritxo, txirri, kuliska eta beste limikoloekin biltzen bait dira ibilaldi zailari aurre egiteko.\nTxirritxoa hegazti kosmopolita da. Edo bestela esanda, gaur egun duen banaketa zabalak ezer gutxi adierazten digu espezie honen jatorrizko banaketari buruz. Izan ere txirritxoa Europa osoan ugaltzen bait da: Baltikotik hasi eta Mediterranioraino (ipar-muturrean baino ez da falta). Iberiar penintsulan ia nonnahi aurki bagenezake ere, lurralde honetan dentsitate baxuz eta oso sakabanatua ageri da.\nEuskal Herriari dagokionez berriz, udaberri eta udazkeneko paseetan arrunt ikusten den arren, ugaltzaile gisa urria dela esan behar da. Gure kostaldean habiagile finkotzat jo genezake, bai Txingudin eta bai Urdaibaiko itsasadarrean, eta seguru asko kostaldeko beste zenbait gunetan ere izan bide da habialekurik.\nAbuztuaren erdialdetik aurrera, txirritxoek, gainerako migratzaile gehienek bezala, Afrikaranzko bidaia harrigarriari ekiten diote, gure latitudeetako neguko hotzetatik ihesi.\nItsasaldetik urruntzen baldin bagara ordea, hegoaldeko ibai eta urtegietara jo beharko dugu txirritxo ugaltzailerik ikusi ahal izateko. Araban Urrunagako urtegiaren ertzetan eta beronen inguruko ibai-bazterretan aurkitu izan dira. Baita Baia ibaiaren hegoaldeko bidean ere. Nafarroan berriz, erdialdeko eta Erriberako ibaien ertzetan, berrogeitamar bat bikote ugaltzailez osatutako populazio iraunkorra aipatzen zuten 1984.ean J. J. Iribarren eta A. Rodriguez ek. Dena dela, eta espeziearen mugikortasuna nahiz ezkutuan ugaltzeko gaitasuna dela eta, beronen ugal lekuak gehiago ere izan daitezke, behaketa zehatzek adierazten digutena baino gehiago, bai Araba eta Nafarroan eta bai kostalde guztian.\nKopetazuria, lezkadietako aprobetxategia\nOihan menditarretako oilar erraldoia


Oinarrian, zientzia - Zientzia Kaiera\nDozena erdi ariketa eta datu interesgarri · Kolaborazioak\nIrène Joliot-Curie (1897-1956), Frantziako fisikari eta kimikaria, Nobel saria jaso zuen senarrarekin batera erradioaktibitate artifiziala aurkitzeagatik. Pierre eta Marie Curieren alaba zen eta, Nobel saria baino lehen, atomoaren egiturari buruz egin zituen ikerketak, neutroiaren aurkikuntzarako funtsezkoak izan zirenak. Horretaz gain, Frantziako lehen pila atomikoa egiten lagundu zuen.\nIrène Joliot-Curie: “Zientzia gizakien bizitza hobetzen eta sufrimendua arintzen duen aurrerapen ororen oinarria da”.\nEgileez: Eduardo Herrera Fernandez, Leire Fernandez Inurritegi eta Maria Perez Mena UPV/EHUko Letraz – Diseinu Grafikoko eta Tipografiako Ikerketa Taldeko ikertzaileak dira.\nAipua eta irudia UPV/EHUko Zientzia Astea: Alfabetatze zientifikoa Alfabetización científica liburutik jaso dugu. Eskerrak eman nahi dizkiegu egileei eta UPV/EHUko Zientzia Astearen arduradunei, edukia blogean argitaratzeko baimena emateagatik.\nArgitalpen-data: 2017/08/08 · Atala: Dozena erdi ariketa eta datu interesgarri, Kolaborazioak\nMaitasuna fisika eta kimika da\nSevero Ochoa de Albornoz (1905-1993), Espainian jaiotako biokimikari eta biologo molekularra. 1956. urtean Estatu Batuetako nazionalitatea eskuratu zuen. 1959. urtean […]\nZientzia, inteligentziaren estetika\nGaston Bachelard (1884-1962) Frantziako filosofoa, poeta, fisikaria, fisikako irakaslea eta literatur kritikaria izan zen. Egile sailkaezin honek zientzia modernoaren historia […]\nEngainua, noren baitan?\nMiguel de Cervantes Saavedra (1547-1616), Espainiako eleberrigilea, poeta eta antzerkigilea. Ezaguna da mundu osoan “On Kixote Mantxakoa” liburuari esker. Kritikari […]


Elgoibartarrontzat bakarra da Karakateko igoera. Urtian makina bat aldiz igotzen gera bertara. Nik gehixen neguan igotzen dot, frontalakin eta sarri euripian.\nUdaberrixan eguna luzatzen hasten danian, egunez Hirukurtzetarainoko buelta ematen hastia plazer hutsa izaten da. Edo pagadixetatik zuzenian bajatzia UpaiGoiti alderuntz, eta pagadi malkartsu horretan nonbait galduta ibiltzia. Danerako ematen dau Muskurutxuko mendi lerroak.\nKarakate beti da karakate, Karakateko mundiala, Karakaterekin maitasun-gorroto erlaziua... hainbat esaldi entzun ditxut egunotan, lasterketaz hainbeste hitzegin dogun aste hauetan.\nOin gogoeta itxen, neria, pertsonalki, bakarrik maitasunezko erlaziua dala konturatzen naiz. Hitz bakarrian definiduta: Karakate. Zenbat ordu disfrutatu dittudan hortik...\nEz dakigu zer daukan, baina erreferentzia bat da Elgoibartarrontzat, eta gero eta gehixo kanpokuentzat. Askok esan didate egunotan etxetik urten eta 700mtako desnibela eukitzia luxu bat dala, eta duda barik, halaxe da. Zorteko gera!!\nLehenago ere esan izan dot guretzat ez dala 700mtako desnibela, neurri unitate bat baizik. Piriniotan edo beste edozein lekutan gabizenian eta tontorrera allatzeko 350m falta diranian, karakate erdi falta dala esaten dogu, adibidez.\nFotoiosu Txabola. Aurreko urteko argazkixa\nGuria ez da normala. Baina horrela gera zoriontsu!! Allakuidaos beste dana.\nEz, guria ez da normala. Hilabete batzuk lehenagotik ikusten dittuzu gaztiak karakaten gora egurhotsian denborak hartzen, horretaz berba egiten, ze bide hartu, makilak eraman edo ez, nun moztu leiken bidia, nor dabilen fin aurten... baina sekretu askoripe, danak batera entrenatzen!!\nEz, guria ez da normala. Karakatetaz berba urte osuan egin dezakegu, eta zer esanik ez fetxa gerturatzen danian. Eta hori gutxi ez, eta gainera Morkaikokuek hitzaldi bat prestatu lasterketa baino bi egun lehenago... Motorrak berotuta ez, motorrak gripatzeko puntuan euki ditxugu!!\nLasterketa bezperan hitzaldixa\nHitzaldixan luxuzko 4 gonbidatu. Pena Muruak azkenian ezin izan zualako etorri. Danok begixak itxi ere egin gabe esaten zitxuenak kontutan hartzen. Atara naban konklusio handixena, arroza gosaldu bihar dala "por encima de tus posibilidades".\nUsten dot mensaje guztiak nahastu nitxuala, baina berdin dio, mahai ingurutik urten eta eroskira jun nintzan korrika arroza erostera. Baina esan zidaten justu orduantxe bertan agortu zala. Koooorrika beste eroskira, eta berdina. Arrozaren burbuila lehertu da? Azkenian Txinuan bukatu genduan ostegunian!! kar kar kar\nBarixakua hala-nola pasatu ostian, allau zan zapatu goiza. Babajanian kanpuan ez geratzeko, di-da eman nuan izena, baina bat aurreratu jatan antza, 2.dorsala eman zien eta.\nPolitxa izaten da, plazara jun, lagunak agurtu, berotzen hasi, eta lehenengo aldiz datorren lagunen bati lehenengo zatixa erakutsi... Aurten Ondarrutik etorri gera eta ez gera jende makala, Xabi Urkizu eta konpainia!!! Ondoren esan zidatenez, asko gustau jakuen lasterketa, eta ahal dabenetan bueltatuko dirala. Nik dakidanik, horrelako lasterketak Ondarrun eta Elgoibarren bakarrik itxen dira, aspaldi esan nuan bezela!\nBeroketa inda plazara allau eta frontisera, kanpai hotsak entzuteko zain (irteera elizakin konektatuta dago eta!). Minutu bat falta zala esan eta handik 10bat segundura kanpai hotsak... baina inor ez zan despistau. Jendia zoruan pare urten zan. Azkena ipurdi gizena!!!\nAspaldiko aldixetan baino jende gutxiok parte hartu genduan arren, haseran ataskuak, eta ahal naban bezela muturra sartzen jun nintzan. Eusebionian karreterara urtetzian, berriz ere aurreratu ninduten askok, Ooooo. Ama beti bezela bastoiekin zain, baina kamarakin zaonez, instantanea ateratzeko ixa bastoiak ematiaz ahaztu, kar kar kar. Agarretik gora hasten da aldapa, nere terrenua! Lehenengo metruak pasa ostian korrikalarixak diranak aldapa igartzen hasten dira, eta hor gutxi batzuk aurreratzen hasi nintzan.\nBerasetako pistara urtetzeko "Directa Dominguez" bidezidorra hartu naban, eta atzekuak jarraitxu ninduan bidezidorrian gora. Aurretik neuzkanak aurreratzeko esperantza neukan, baina nere sorpresarako, beste bidezidor bat zabalduta zauan eta aurreko taldeko bakarra aurreratu ahal izan naban (estudiau biot bidezidor berri hori!!).\nHan zeuden Saez eta familixa animuak ematen. Ordurako nahiko ittota, ez dakit agurtu nitxuan ere... baina asko eskertzen dia beti animuak!!\nEgurran bidia hartu eta lehenengo sokatik gora ez daukat jende asko aurreratu izanan oroitzapenik, noizian behin baten bat. Taupadak kontrolatzen nijuan, gora indarrekin allatzeko.\nBide osuan zihar banaka batzuk zauden animatzen. Dagoeneko egurran bidia ere ez da lehen izaten zan desertua.\nTramoka tramoka, nere erreferentziak hobetzen nijuala ikusten nuan. Normalian aurredenboraldixan harrapatzen nau karakatek, kiloren bat kentzeko biharrakin ere, eta gutxi, oso gutxi entrenatuta. Baina aurten HHrako asko ibilitxa, eta mehetuta harrapatu nau. Lan espezifikorik ez dot in, pulsometruakin hiru egunetan besterik ez naiz ibili, eta azken astian eskiatzen lepuan kolpe txar bat hartuta, egun bakarrian entrenatuta. Beraz, nere konklusiua, pisua bajauta eta azken asteko reposo inboluntarixuak lagundu egin nauala!\nBaina taupada altuetan ohitu gabe egotian, bare puntu batekin nijuan, ezin askoz gehixo sakatu penalizatu gabe, edo? zeinek jakin...\nEgurran bidetik urtetzian, oindiok azken pagadi elegantia geratzen jatan. Banakixan 34ko denboran nixela, bajatzeko ere akaso, baina sakatu egin bihar. Atomapokletalabiciculo!! Momentuan momentukua, petatzen badot, horkonpon. Bestela fijo ez dotela bajatuko!!\nPagadixan bururik altsatu gabe, eman eta eman hasi nintzan. Azken metruetara allatzen, Aran Berisen oihuak: AUPA PIRUUUUUUU, ufff, hori subidoia, Oilo ipurdixa jartzen daben animuak. Ordutik tontorreraino airian allau nintzan. Jendia animuak ematen, pasillo handi bat oihu artian. Jendian animuek hegetan eramaten zaitxue azken metro horietan!\nJulenen argazkixa tontorrera allatzen\nTontorrian nere errekorra, kriston denboria, 34 minututatik bajau naban, eta minutu erdi gainera. 33:24.1. (Morkaikokuek esplikau bihar diate zentesimen zelula nun dauan eta fotofinixa, ze neri 33:24,0 ematen dit erlojuak!! kar kar kar)\nFotoiosu Txabolan argazkixa\nFotoiosu Txabolan argazkixa, Artista!!\nMaitek ere txikitxu zuan errekorra. 31:36xan sartu zan, 10. postu orokorrian!!\nEta Murua jaun eta jabe, 26 minutun barruan sartu leikela demostratzen. Tremenda sason!!!\nIkasi dau zeozer honek ere. Akordatzen naiz urte batian elkarrekin errepidez atajatzen genduala pentsatu, eta erretxindin ixa azkenak geundela konturatu ginan hartaz. Aupa Gaztia!!\nSuso leienda bat da Elgoibarren, azken urtetan mendixan dexente ibili geran Enrike (Zamora Suso lehengusuakin) esprinian. Oso argazki politxa. Azkenian Elgoibarko Suso aurretik. Nik uste errespetuagatik ez ziola Kikek irabazi. Hurrengo urtian saiau biharko\nSuso lehengusuen lehia azken metrotan. Jokin Zubiaurren argazkixa\nLagun asko ikusten, lagun asko parte hartzen, ezin danak aipatu, horretarako Eduribe txapeldunan bloga dao. Baina han gora allatzian, sentimendu berezixa ematen dau tontorrak, eta zer esanik ez horrelako girua daonian.\nLariz ere leienda bihurtu da dagoeneko. Aurten sasoiz ondo zauala esaten zuan, baina korrika gutxi eginda, ez zauala puntu puntuan. Halere, hau ez da pasiara urtetzen, eta Muruari ahalik eta gehixen sakatu zion. Aurten ere 27 minutun barruan. Hurrengo urterako dorsala gordetzen?\nEdu Uriben argazkixa\nSari banaketa, eta familia argazkixa. Eskerrik asko Fotoiosu Txabola argazkixengatik. Artista zera!! Horrelako itzala ez dau edozeinek bisionatzen, benetako artista batek bakarrik\nBernardo Juaristi (LAlias Fotoiosu)\nEta aurretik zeresana egoten bada, ondoren ze giro politxa egoten dan. Danok danokin kontuak kontatzen, asko batzen dau proba honek herriko jendiakin. Batzutan esperota baino hobeto, bestetan esperota baino txarro, baina proba hau bestien kontra baino, norbere buruan kontra izaten dala esatera ausartzen naiz, gehixenontzat behinik behin.\nAurtenguan gainera, eguraldixa mundiala izan da. Goixan demaseko girua zauan.\nBajau eta poteua, babajana, eta poteua berriz. Gizurrak kontatzeko ez ezik, filosofatzeko ere balixo daban momentua. Elgoibarren murmurra nabaritzen zan, Muruak rekorra txikitxu dau, 27tik bajau dau!! Guretzat gainera beste datu bat: Egurran bidetik makilarik gabe!\nAurten aurrekotan baino jende gutxio, eta erdixa 35 minutuan egongo ete zan esaten zaben batzuk (35ian ez, 37:56 minututan egin zuan 75etik 38. Iker Odriak).\nJendia orokorrian oso gustora lasterketa honek mantentzen duan izaera herrikoiakin. Bidia markaube, izenematia debalde, kronometratze sistema mundiala. Gainera, errekurritzia nahi badozu esan eta aldatzen dizue. Beste korrikalarixok ez gera kejatzen, are gehiago, ahal dogunian aportatzen dogu akatsak zuzentzen.\nEdu Uriben blogetik hartuta\nBaina ostegunetik debate bat zauan. Zer egin herrikoiagua izateko?\nBatzuk denborak kendu biharko lirakela diue, Elgoibarko itzulixan bezela, norberak badaki ze denbora egin duan, eta ingurukuek ere bai, baina kaleko "lupa" orojakileak ez. Sailkapenak bistan egotiak askori parte hartzeko gogua kentzen diola diue. Beste batzuk aldiz, lasterkarixon artian itxen dogula presiua. Danerako iritzixak entzun nitxuan.\nBeste idea bat 45 minutu arte denborak mantendu, eta hortik gora danak 45 minutukin lagatzia, muga bat jartziarren.\nNik egixa esan, pentsatzen jarritxa, lasterketa herrikoien zale naiz, baina ez dakit karakatera lasterketa egunian izena emanda jende gehixo egotiarren denborak kentzian aldekua naizen. Nik usten dot tontorrera hainbeste jende eramatia bera dala garaipen bat. Izaera herrikoia, bidia markaube eta izenematia debalde izatian daola pentsatzen dot, baina denborek saltsa ematen diue, lupakin ibiltzia herrixan izaera da. Batzuri (neri pertsonalki urte askuan) horrek atzera botatzen badiue, gaindituko dabe, eta bestela, ba ez. Baina ni karakateko igoera lasterketa bat izatian alde nago, datorrena datorrela.\nBeste kontu bat ere aipatu genduan, kritika asmorik gabe botako dodana, iritziak zabaltze aldera. Osteguneko hitzaldixan Karakateko sekretuak izenburupian, lasterketako sekretuak entzuten egon ginan (eta ni oso gustora). Baina izenburu horrekin, beste zeozer ere egin leikela pentsatzen zaben batzuk.\nAdibidez, Gabi egunero ixotzen da Karakatera. Harek baino sekretu gehixo gutxik jakingo ditxue. Guenako artzaixa ere egunero dabil handik. Bere garaixan basarritxik gora 23 minutuan ixotzen zala dio, eta egurran bidia harek mantenduta dao (aurten ere euki dot berakin karakateraino igoera bat egiteko plazerra, eta sasoiko dao gainera, ezagun degu Anderri nundik datorkion!) bide berrixen sekretu guztien jakitun egoten da, han gora eta behera dabizen askon sasoi puntua bezela.\nModesto, aste honetako barrenen bere filosofia kontatzen agertu jakuna. Karakateko itxurrixak konpontziaz gain, "lo que mata no es la bala, es la velocidad" esaldixan asmatzailia, edo dibulgatzailia behinik behin.\nEta beste hainbat. Horregatik, batek komentatu zidan ondo egongo litzakela mahai inguru bat "lasterkarixez" gain "mendizaliak" ere batuko litxuzkena, iritzixak zabaltzeko.\nHau ideia ona begitandu jatan, eta horrela botatzen dot.\nHorretarako, eta beste askorako ere ematen dau guretzat hain berezixa dan egun honek. Guria ez da normala. Baina horrela gera zoriontsu!! Allakuidaos beste dana.\nTxinok esanda bezela, problema bakarra da oin urtebete zain egon bihar gerala hurrengorako!!\nTxino izerdirik aterabe, azken momentuaz disfrutatu eta ikuslieri eskertzen. Julenen argazkixa\nJarraixan erreferentzia batzuk\nHemen barrenekuek egindako bideua\nEta Eukene eta Julenek egindako bideua\nInork gaur egun igotzeko erabiltzen dan bidian kuriosidadia baldin badauka, amamarik ez daukadanez, hemen irakurri ditzakezue 2014 urtian EdUribek egiten dizkidan laudoriuak. kar kar kar\nEta hemen 2010ian nere lehenengo igoeran idatzitakua\nNik igoera egin doten guztietan igo dot neuk diseinatutako, eta Bengillon laguntzaz zabaldutako bidetik. Garai hartan Egurran bidia izenakin bataiatu genduan, oin Soken bidia bezela ere ezagutzen dan arren. Eta oso harro, orduan espero nuan bezela, gaur egun rekorrak hortik datozela ikustiakin, eta gehixenok hortik igotzia aukeratzen dogulako. Igotzerakuan trankilidadia galdu da, baina leihakortasuna irabazi akaso.\nOindiok badao nun hobetu, ia hurrengo urterako berriz ere desbrozadoria ataratzen doten...


Aste honetan, emakumeek izan duten funtzioa gutxietsia izan dela ikusi dugu, hitoriaurretik eta gaur egun arte. Emakumeeen presentzia gutxiesteko gizarteak inposatzen dituen rol hierarkikoen banaketa, hizkuntza sexista, androzentrismoa (mekanismo nagusienetariko bat)... erabili direlarik. Gizonen historia orokortu da guztiona balitz bezala. Emakumeak ikusezin bihurtu gaituztela.\nEmakumeen historia eta bizitza presente egiteko hainbat gauza ikertu eta berregin behar dira eta historiaren berridazketa lan horretan desegin egin behar ditugu patriarkatuaren mekanismoak.\nEmakumeak ikusarazteak, zientzia beste modu batean ulertzea, munduan norberaren kokapena eta guztion arteko harremana beste modu batean eraikitzera eramango gaitu.\nEmakumeen protagonismoa ulertzeak eramango gaitu autoritatatea izatera eta horrek boterea eta gure bizitzaren jabe izatera. Emakumeen kasuan, eremu edota maila ezberdinak kontuan izan behar ditugu emakumeen presentzia areagotzeko, boterea gara dezaten: maila pertsonala, gizartea, ideologia, kultura, ekonomia, ezagutza.\nEskolak mugen teorien jarraitzaile ez izateko eta nesken zein mutilen aukerak ez mugatzeko bere edukiak eta jokaera asko berrikusi behar ditu eta emakumeoi dagokigun presentzia bermatu. Hezkuntzan erabiltzen ditugun edukiak ez baitira tresna hutsak, gizartearen erreferenteak dira.\nHona hemen lan horretan lagun dezakeen blog bat:\nEdota unitate didaktiko hauek:\nETIKETAK #maria, Emakumeak protagonista


Startup bioteknologikoetarako laborategi berria – Ekonomiaren KZ\nMikel Irujo Nafarroako Gobernuko Garapen Ekonomiko eta Enpresarialeko kontseilariak CEINHealth Biotechlab laborategia inauguratu du astearte honetan, Nafarroako Enpresa eta Berrikuntzaren Europako Zentroak (CEIN) bere Berrikuntzako mintegiaren instalazioetan, Noainen, abian jarri duena.\nOsasun-sektoreko startup bioteknologikoentzako gune teknologiko partekatua da, beren jarduerari ekiten diotenak edo hazkundearen lehen faseetan daudenak. Horren bidez, alde batetik, enpresa horiek egin behar duten hasierako inbertsioa murriztu nahi da, haien arriskua minimizatuz, eta, bestetik, Foru Erkidegoan ezarri nahi diren enpresa berriak erakarri, enplegua sortzea eta sektoreko ekosistema ekintzailea bultzatuz.\nGaur egun, CEINen berrikuntza-mintegiak biotech osasunaren sektoreko 14 startup hartzen ditu, hau da, guztizkoaren % 36. Enpresa horiek 97 pertsona enplegatzen dituzte, hau da, mintegiko enplegu osoaren % 55, Foru Gobernuak ohar batean jakitera eman duenez.\nBere hitzaldian, Irujo sailburuak bioteknologiak osasunean duen garrantzi estrategikoa azpimarratu du; izan ere, sektore horrek “funtsezko eragina du eskualdeetako enpresa-sare berritzailearen mantentzean, garapenean eta indartzean”. Laborategia “ad hoc diseinatutako azpiegitura espezializatu” gisa definitu du, “Hazten hasi diren edo hazten ari diren biotech enpresei balio erantsiko zerbitzua emateko”.\nInaugurazioan Pilar Irigoien CEINeko kontseilari delegatuak ere parte hartu du, eta erakundeak ekintzailetzari eta osasun sektoreko startupei emandako laguntzak azaldu ditu CEIN Health programaren bidez, baita laborategiaren jatorria eta ezaugarriak ere.\nBestalde, Roberto Diezek, Telum Therapeutics startuparen sortzaileetako batek, bere jarduera Berrikuntzaren mintegian garatzen duenak, mota horretako azpiegituren garrantzia azpimarratu du, baita horrek sinadura berriak martxan jartzeko eta handitzeko duen garrantzia ere.\nEra berean, Elena Errobak, 3P Biopharmaceuticals enpresako Negozio Garapeneko zuzendariak, startupek eskualdean duten papera azpimarratu du, baita “trakzio-enpresek Nafarroan osasun ekosistema bultzatzeko eman behar duten laguntza ere”.\nOsasun-sektoreko startup bioteknologikoen beharrak definitu ondoren, CEINHealth Biotechlab laborategia bost eremutan egituratu da, eta eremu horiek betetzen dituzte kalitate-estandarrak eta laborategiko jardunbide egokien arauak (PGL), enpresek beren prozesuak egin ahal izan ditzaten akatsak edo kutsadurak minimizatuz eta etorkizunean fabrikazio-jardunbide onenak garatu ahal izan daitezen.\nZonak laborategi biokimiko komun bat dira, 65 m2-ko lan-eremu komun bat, hainbat ekipo independente dituena. Eremu horretan laborategiko jarduera orokorrak egingo dira. Izozkailuen gela bat ere badago, 12 m2-koa, -80º-ko bi izozkailurekin, -20º-ko izozkailu batekin eta wifi konexioa duen hozkailu batekin, disfuntzionalitaterik egonez gero ekipoak eta abisuak kontrolatzeko aukera ematen duena, utzitako laginen gainean azkar jardun ahal izateko; eta garbiketa-gela bat ere badago, 10 m2-ko eremu bat, garbiketa-jardueretarako erreserbatua, harraskak dituzten bi gune eta harraskak dituena.\n1. eta 2. laguntza-gelak ere badaude, bai eta 7 eta 9 m2-ko bi gela ere, startups-etako lan espezifikoetarako, baldin eta gela komunarekiko espazio independentea behar badute. Sortzen diren beharren arabera ekipo komun berriak sartzeko ere erabili ahal izango da.\nLaborategia Berrikuntzako mintegiko sarbide-kontrolaren eta bideozaintzaren sisteman integratuta dago. Gainera, 16kVA-ko ekipo elektrogeno bat dauka hornidura elektrikoaren gabeziaren aurrean elikadura elektrikoko zerbitzua emateko.\n← BBVAk AEBetan duen filiala 9.600 milioiren truke saldu du\n2019an baino 20 milioi turista gutxiago →


Hemezortzi urte beteta dator - Goierriko Hitza : Goierriko Hitza\nHemezortzi urte beteta dator\nBihar hasiko da mendiaren eta korrikalarien festa Zegaman, Kilometro Bertikalarekin. Igandean jokatuko dira Zegama-Aizkorri XVIII. mendi maratoia eta junior traila\nAte joka da Zegama-Aizkorri mendi maratoiaren asteburua. Goi mailako korrikalari askok begiz jota duten proba da, eta bertakoentzat, kutuna. Aurten 18. aldiz jokatuko da, eta 2002 urrun hartan inor gutxik pentsatuko zukeen lekuraino iritsi da. Erreferentziazko lasterketa bat da trail running proben egutegian. Ondotxo dakite hori Zegaman. Lana bai, baina ordaina ere badakarkie, kontziente dira horretaz zegamarrak. Adinez nagusi izatera iritsi da.\nSari bat ere jaso du aurten, Corredor aldizkari espezializatuak emandakoa: 2018ko lasterketarik onena izendatu dute. Errekonozimendua Zegama-Aizkorriren antolatzaileei. Poza eta ardura neurri berean. Buruhaustea ere bai ziur asko, oihartzun horrek izen-emate kopurua igotzea baitakar urtez urte. Aurten 10.000 laguneko langa gainditu dute –10.550–, iaz baino 1.950 korrikalari gehiagok eman dute izena. Eta zozketan 225 soilik. Dortsalik preziatuena da. Kilometro Bertikalean parte hartzeko nahia azaldu dutenak ere 1.200dik gora. Otsailaren 22an egin zen zozketa. Zortedun horiek Zegaman izango dira asteburuan. Lehian, gozatzen.\nHautagai zerrenda luzea\nKilian Jornet kataluniarra izango da partaide eta zaleen ahotan egongo dena. Zegaman zortzi aldiz garaile izana –bostetan jarraian–, irabazteko ahaleginean ariko dela ezin da aho txikiarekin esan, nahiz eta garaipenari garrantzia kendu zalea izan. Ondoan izango ditu iazko podiumeko hirurak: Remi Bonnet suitzarra –iazko irabazlea–, Stian Angermund norbegiarra -iaz bigarren, eta 2017ko irabazlea marka jarriz– eta Bartlomiej Przedwojewski poloniarra. Eta tartean, Aritz Egea urretxuarra, Euskal Herriko gaur egungo mendi lasterkaririk onena.\nEmakumezkoetan aipamen berezia merezi dute korrikalari euskaldunek. Maite Maiora mendaroarrak iazko arantza atera nahiko du –erretiroa hartu zuen, ezinean–, eta 2017ko balentria berretsi, irabazi egin baitzuen errekorra eginez. Oihana Azkorbebeitia abadiñoarra ere lehian ibiliko da, bere martxan, baina ohorezko postuetan. Eta lehiara itzuliko dena Oihana Kortazar elgetarra da, Zegama-Aizkorri bitan irabazia (2011n eta 2012an). Megan Kimmel estatubatuarra, Yngvild Kaspersen norbegiarra –2016an txapeldun–, eta Eli Gordon kataluniarra dira kontuan hartu beharreko beste izenak. Ida Nilsson, iazko irabazlea, aurten ez da irteera puntuan izango.\nKilometro Bertikalean, honakoak jotzen dituzte faborito adituek: Oriol Cardona, Joseba Diaz, Iñigo Lariz, Josep Morales eta Oscar Basantes mutiletan; eta nesketan, Claudia Sabata eta Alba Xandri, eta etxeko bi, Ainhoa Sanz urretxuarra eta Igone Campos zumarragarra.\nGolden Trails World Series 2019 egutegiko lehena\nAurten ere Salomon Golden Trail World Series 2019 egutegiko sei probetatik lehena izango da Zegamakoa, eta horrek atzerriko korrikalari asko erakarriko ditu aurten ere.\nHonako sei probek osatzen dute egutegia: Zegama-Aizkorri (ekainak 2, 42 km, +2.736 metro); Mont Blanc Maratoia (Frantzia, ekainak 30, 42 km., +2.780 metro); Dolomyths Run (Italia, uztailak 21, 22 km, +1.950); Sierre-Zinal (Suitza, abuztuak 11, 31 km., +2.200); Pikes Peak (AEB, abuztuak 25, 42 km., +2.382 metro); Ring of Steall (Eskozia, irailak 21, 29 km., +2.382 metro); eta Annapurna Trail Marathon, Nepalgo Final Handia (urriak 26, 42 km., +3.658 metro). Azken horretan sailkapen nagusian lehen hamar postuetan dauden atletek hartuko dute parte, nesketan zein mutiletan. Irabazleek 5.000na euro jasoko dituzte.\nErlazionatutako edukiaMaratoia: Bizitzan behin egin beharrekoaKilometro Bertikala: Sari handia berez-berez\nKoska bat behera egin dute datuek\nBegiak erreka eta ibaietan jarrita\nGorka Izagirre, jaun eta jabe Abadiñoko lokaztian\nAmpo Ordizia Errege Kopako finalerdietan sartu da VRAC Quesos Entrepinaresi irabazita\nArgizpiren rallyko lehen saria eta odolki kofradiarena, Miguel Caverorentzat


Langabezia % 2,99 hazi da Euskadin urtarriletik martxora - Ekonomiaren KZ\nLangabezia % 2,99 hazi da Euskadin urtarriletik martxora\nEAEn 2.600 langabe gehiago daude aurtengo urtarriletik martxora bitartean, aurreko ekitaldiko azken hiruhilekoaren aldean, hau da, % 2,99 gehiago; Extremadurako % 0,42aren atzetik, bigarren igoerarik txikiena, Biztanleria Aktiboaren Inkestaren (BAI) arabera.\nEstatuan, oro har, langabeziak % 2,3 egin zuen gora, 70.900 langabe gehiagorekin, eta okupazioak, berriz, 100.200 lanpostu egin zuen behera ( % -0,5), jaitsiera txikiena lehen hiruhilekoan 2019tik, orduan 93.400 enplegu suntsitu baitziren, Estatistikako Institutu Nazionalak ostegun honetan argitaratutako BAIaren arabera.\nEuskal Autonomia Erkidegoan, urtarriletik martxora 3.800 enplegu gutxiago izan ziren, aurreko hiruhilekoan baino % 0,39 gutxiago.\nMartxoa amaitzean, 3.174.700 langabe zeuden guztira Espainian (90.800 Euskadin), eta 20.084.700 landun (953.200 Euskal Autonomia Erkidegoan).\nEstatuan, langabezia-tasa hiru hamarren igo zen lehen hiruhilekoan, % 13,65era arte, eta jarduera-tasa hamarren bat baino zertxobait gehiago jaitsi zen, % 58,5era arte, aktibo-kopurua 29.400 pertsonatan murriztu baitzen urtarriletik martxora (-%0,1).\nAurtengo lehen hiruhilekoan langabeziak izan duen gorakada ez dator bat 2021eko aldi berean 65.800 langabetu gutxiago egotearekin. 2020ko lehen hiru hilabeteetan, Covid pandemia agertu zenean, 121.000 langabe gehiago izan ziren, aurtengo lehen hiruhilekoan baino gehiago.\n← Ostiral honetan elektrizitatea % 4 baino gehiago jaitsi da, 218,84 euro/MWh-raino\nTubacexek % 82,7 hobetu ditu salmentak →\nArabako enpresen erdia baino gehiago, langileen % 10 edo gehiago covid-agatik bajan\n2022-01-19 2022-01-19 Andoni Beitia\nCAFek 17 milioiko irabazi garbia izan zuen 2021eko lehen hiruhilekoan\nEspainiako Gobernuak ez du gasaren muga aste honetan ere onartuko


Appleren iPhonea salgai dago Espainian | Consumer\nAppleren iPhonea salgai dago Espainian\nEskuragarri dagoen eredua bigarren belaunaldikoa da\nGaur, Appleren iPhone telefonoa merkaturatzen hasi da Espainian. Erosi ahal izango den eredua bigarren belaunaldikoa da, Appleren kontseilari delegatu Steve Jobsek San Frantziskon (Estatu Batuak) egindako hitzaldi batean joan den hilean aurkeztua.\niPhone 3G-ak 115 milimetro garai, 12 milimetro zabal eta 133 gramo pisatzen du. Movistarrek, Telefónicaren filialak, merkaturatuko du, esklusibotasunez, datozen hiru urteetan; beraz, beste konpainia batzuetako bezeroek ezingo dute erosi, gutxienez, denboraldi horretan. Ezinbesteko baldintza da gutxienez 24 hilabeteko iraupena duen kontratua sinatzea.\nTelefono berriak iPhonearen ezaugarri guztiak eta 3G sarearen eranskina konbinatzen ditu; lehen belaunaldia baino bi aldiz bizkorragoa da -Espainian saldu ez dena-, eta merkeagoa da. Beste berrikuntza batzuk kokapenean oinarritutako zerbitzu mugikorrak integratzeko GPS bat dira; 2.0 softwarea, Microsoft Exchange ActiveSync-en euskarria duena, eta bertan SDK iPhone-rekin garatutako hirugarrenen aplikazioak funtzionatuko dute.\nEzaugarri horiekin batera, bateria hobetua eta telefonia mugikorraren egoera goitik behera aldatu duen pantaila multitaktila nabarmentzen dira.\nErabiltzaileek, ordea, kamera ahaltsuago bat beharko dute (bi megapixel besterik ez ditu eta ez du bideoa grabatzeko aukerarik ematen). Gainera, bluetooth konexioa esku libreko gailuetarako bakarrik da, jasotako fitxategiak ezin dira editatu eta ezin dira multimedia-mezuak mugikorretik mugikorrera (MMS) bidali.\nPrezioari dagokionez, iPhone 3G 0 eta 359 euro bitartekoa da, kontratu motaren eta telefonoaren flash memoriaren arabera (8 edo 16 gigakoa).\nEspainia generación-eu iphone-eu movil-eu telefono


Goieskolak betetako hamarkadari errepasoa eman diote - Mondraberri\nGoieskolak betetako hamarkadari errepasoa eman diote\nDebagoieneko Euskal Eskola Publikoaren Elkarteko kideak Kulturaten bildu dira, eta orain arte egindako ibilbidea errepasatzeaz gain, “Goieskola 10 urte” aldizkaria ere aurkeztu dute.\nIsei Barbero / 2012ko maiatzak 15, asteartea\nGoieskolak, Debagoieneko Euskal Eskola Publikoen Elkartea, 10 urte betetzen ditu aurten; hori dela-eta, gaur -maiatzak 15- azken hamarkada honetan egindako ibilbidea errepasatu dute proiektu horren sortzaileek. Kulturateko Loramendi aretoan Debagoieneko irakasle ugari bildu da, eta Kepa Altubek burutu ditu hizlari lanak.\nHastapen garaiak ekarri ditu gogora Altubek, eta “administrazioak erakunde eraginkorra izateko jartzen dituen oztopoak eta mugak gainditzeko” jo du sorrera horren arrazoietako bat. Era berean, D ereduaren alde lan egitea beste gakoetako bat izan dela ere gaineratu du, eta baita ikasleak “estaturako automatak ez izatearen” alde lan egitea ere.\nAdministrazioaren menpean dagoen eskolaren mugak gainditu, eta autonomia eta izaera propioarekin aurkeztearen garrantziaz ere berba egin dute. “Hezkuntza ez da gobernu edo estatu baten txanpona, gizartea eraikitzeko ezinbesteko tresna baizik; ez ditugu estatuak nahi dituen ikasle ereduak bultzatuko, gizarteak jarritako erronkei aurre egingo dioten pertsonak baizik”, azpimarratu dute.\nBestetik, eta hastapen garai horien helburuak alde batera utzita, 10 urteko plan-lanari ere errepasoa eman diote. Besteak beste, urte hauetan guztietan gauzatutako proiektu batzuk ekarri dituzte gogora: 2002-2003 ikasturteko Goieskola Hezkuntza Proiektuaren aurkezpena, 2007-2008ko Atzerritarren integrazioa eta Hizkuntza Bateratuen trataera esperientzien jardunaldia, edota 2009-2010eko IKTB eskolan eta familian izeneko jardunaldiak.\nEra berean, etorkizuna izan dute hizpide gaurkoan; eta, zentzu honetan, datozen urteetarako erronkak ere finkatu dituzte: familiaren pare-hartzea handitu, ikastetxeetako antolakuntza egokitu, berritze-gunearen zerbitzua aprobetxagarria egin, ilusioa eta hobetzeko gogoa ikastetxetara zabaldu, epe luzerako plana zehaztu, eta formazio bateratuaren diseinua egin. Gaur egun Goieskolak 620 langile ditu, 5.891 ikasle, eta beste 5.267 guraso.\nEra berean, gaurko agerraldia "Goieskola 10 urte" aldizkaria aurkezteko ere aprobetxatu dute, Debagoiena osoan 5.500 ale banatuko dituztela. Eskolan egiten duten lana erakutsi eta konpartitzea omen da proiektu honen helburu nagusia, “Eskola Publikoaren oihartzuna handituz”, esan du Altubek. Testuinguru honetan, “Debagoieneko Eskola Publikoan egiten diren praktika pedagogikoak hezkuntzaren onerako egiten dioten ekarpenen mamia bildu eta ondare hau zabalduko dugu”, gaineratu du.\nDena den, gaurko aurkezpenean Peru Abarrategi eta Peio Arriolabengoa bertsolariak ere aritu dira, eta horiekin batera Maddi Etxabe eta Lierni Etxeberria dantzariak ere. Une horretan bizi izan da goizeko unerik hunkigarriena, Goieskolako sortzaileei omenaldia egin baitiete. Zuzendari ohiek oroigarri bana jaso dute, tartean Arrasateko Ramon Osinaga eta Agurtzane Etxabe. “Izan zirelako, izan ginen eta gara, garena garelako izango gara”, esan du Kepa Altubek.\nAzkenik, hilaren 18an Antzuolan ospatuko den Debagoieneko Joku eta Jolas Tradizionalen X. topaketak aurkeztu dituzten, eta baita Euskal Eskola Publikoaren XXI. Jardunaldiak. Azken hitzordu hau Zarautzen izango da, kainaren 10ean, hain justu ere. Ondoren, “Euskal Eskola Publikoa Haratago” dokumentuaren aurkezpena egin du Xabier Mendizabalek.\nGoieskolako sortzaileek omenaldia jaso dute.


Idi-apustua: Gipuzkoako eta Bizkaiko plazak - Ahotsak.eus\nIdi-apustua: Gipuzkoako eta Bizkaiko plazak\nIdi-apustua: Gipuzkoako eta Bizkaiko plazak
Idi-apustuen nondik norakoak kontatzen ditu. Garailea plaza gehien egiten zituena izaten zen. Gipuzkoan, plazak 22 metrokoak izan ohi dira. Bizkaian, berriz, luzeagoak; 28-29 metro ingurukoak. Bizkaiko plazak, ordea, errazagoak dira.
\nHizlaria(k): Zulaika Aizpurua, Joxe Mari\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan TOL-026-005 kodeko bideoa nahi duzula aipatzea: ahotsak@ahotsak.eus\nIdi-apustuen nondik norakoak kontatzen ditu. Garailea plaza gehien egiten zituena izaten zen. Gipuzkoan, plazak 22 metrokoak izan ohi dira. Bizkaian, berriz, luzeagoak; 28-29 metro ingurukoak. Bizkaiko plazak, ordea, errazagoak dira.\n- Ze prueba in behar izaten zan? Han, plazan, bakoitza bere idi-pariakin, ta ze in behar izaten zan?\n- Haruntza ta honuntza, ba, leku jakiña egoten zan, ta jokua nola itten zan. Batzutan etten zan igualen, bestetan eitten zan, berriz, zerbait bentaja batei o bestiai emanda. Baiño geo zeiñek plazaik gehiena eitten zittun, hua izaten zan garaille.\n- Eta zenbat metroko plazak izaten zian?\n- Hemen, jenealen, ba, hogeita bi metrokok die hemen. Bizkaian luzeauak dia Bizkaian. Bizkaian hogeta zortzi ta beatzi ta…Oain, plazak hemengoak baiño errezoxogok dia.\n- Lurraatik beraatik?\nPlazako giroa eta bertsolariak II\nApustuetako giroa lehen\nSan Roman ermitako jaien programazioa


Herria – 2 orrialdea – Oronozko Eskolako Bloga\nOronoz Nafarroaren iparraldean dago, Baztanen. Herri ttiki bat da eta gutxi gora behera 500 biztanle ditu. Hiru ostatu daude : Pierresenea, Ongi etorri eta Urgain . Urgainen parean denetarik saltzen den denda bat dago Oskorri izenekoa . Oronozeko mugaren ezker aldean gasolindegia dago. Azkenik, ezin dugu aipatu gabe utzi Bertizeko Natur Parkea herritik gertu dagoela.\nAunitz urtez Amaia!\nUrtarrilak 22, asteartea, Amaia Garateren urtebetetzea izan zen. Merendola Eider eta Xabatekin batera ospatu zuen, 16an, asteazkena.\nArgitaratze-data 2013-01-22 2013-01-24 Egilea eskolaKategoriak Eskola, Herria9 iruzkin Aunitz urtez Amaia! sarreran\nAbenduaren 20 eta 21ean Oronozko eskolan janari bilketa izan zen. Janaria dirurik ez duten pertsonendako izan zen eta Baztan osoan janaria bildu zen. Supermerkatuek janaria kadukatu baino lehentxago ematen dute. Bainan oraingoan kadukatzen ez diren gauzak eman genituen adibidez: arroza, babarrunak, pasta, janari latak etab. Eneko pasatu zen eskola txikietatik eta janari guztia bere furgonetan eraman zuen. Udaletxeak eskerrak eman zigun eta erran ziguten herri txikiak janari gehiago bildu genuela Elizondoko eskolak baino.\nLeyre eta Leire\nArgitaratze-data 2013-01-17 Egilea eskolaKategoriak Baztan, Eskola, HerriaEtiketak janaria4 iruzkin Janari bilketa sarreran\nAbenduaren 24a egun berezia da, Olentzeroren eguna da eta. Goizeko hamarretan Oronozko haurrak Ongi Etorrian bildu ziren boletoak saltzen hasteko. Herria bi zatitan banatu zuten neskak eliza aldera joan ziren eta mutikoak Urgain aldera, urtero bezala. Etxeetan kantatzen eta boletoak saltzen joaten ziren. Boleto batek edozein prezio izaten ahal du, hau da, bezeroak nahi duena. Boleto aunitz saldu zituzten. Mutikoek 300 eta piko euro bildu zuten eta neskek 165 euro. Dirua kontatu eta gero, Ongi Etorrira joan ziren dirua uztera.\nBazkalondoan, hau da, arratsaldeko hiruretan Olentzerorekin eta Mari Domingirekin herri osotik kalejiraz joan ziren akordeoiekin, trikitixekin, panderetekin eta danborrekin. Kalejirak segitzen zuen bitartean jendeak karameluak eta sugusak lurrera botatzen zituen haurrek hartzeko. Kalejira soziedadean akitu zen, han Olentzerok haurrei opariak ematen zien eta opariak eman eta gero goxokiz betetako poltsa bat ematen zien. Haurrak ateratzerakoan goizean saldutako boletoen zozketa egin zen. Natalia eta Felixi sari bat tokatu zitzaien eta beste saria Anttoni eta Clementeri tokatu zitzaien. A ze zortea bi sariak familia berari! Hirugarren premioa ez zen atera. Hortik aurrera dena besta izan zen.\nGauean Olentzero etxeetan sartu eta denendako opariak utzi zituen.\nArgitaratze-data 2013-01-08 2013-01-10 Egilea eskolaKategoriak Herria, OspakizunakEtiketak olentzero5 iruzkin Olentzeroren eguna sarreran


Arte eta kultura klasikoa - Wikipedia, entziklopedia askea.\nArte eta kultura klasikoa\nIkus, gainera: «Antzinate klasikoa»\nArte eta kultura klasikoa, edo arte klasikoa eta kultura klasikoa, zibilizazio klasikoekin, hau da, greziar eta erromatarrekin lotutako mendebaldeko zibilizazioaren kontzeptu kultural eta artistikoen multzo zabala bat izendatzeko erabiltzen diren adierazpenak dira. Bere hedadura geografikoa mundu greko-erromatarra edo greko-latinoa deiturikoa zen. Mota guztietako literatura ekoizpena eta arte ederrak, arte txikiak eta kultura materiala deiturikoak biltzen ditu; baita erakundeak, tradizioak eta ohiturak ere. Bere esparru kronologikotik kanpo, Errenazimentutik berreskuratzea eta birbaloratzea ere jasotzen dute kontzeptu horiek.\n<i id="mwCQ">Hermes,</i> Praxíteles, K. a. IV. Mendeko jatorrizko erromatarren garaiko kopia.\nNeptuno eta Anfitrita, Mabuse (1516), flandriar " erromanistetako " batena.\nNashville-eko Centennial Park Parthenoia (1897), K. a. V. mendeko Ateneo Partenoiarenberreraikitze historizista.\nMonumenta Paderbornensia ex history Roman, francica, saxonica eruta, novis inscriptionibus, figuris, tabulis geographicis ..., 1669 eta 1714 artean argitaratua.  Antzeko egitura duten argitalpen jakintsu ugariren artean, Monumenta Germaniae Historica edo Corpus Inscriptionum Latinarum nabarmentzen dira.\nMaitasun gutuna, by John William Godward (1913), kitsch mugimenduaren alderdi batean, girotze klasikoaren erabileraren adibide bat.\nAntzinaro klasikoaren denbora mugak periodizazio irizpide desberdinen mende daude. Agerikoena VIII. Mendeko hasierako eta amaierako mugarriak markatzen dituena da . (Lehen Olinpiada, K. a. 776 edo Erromako Fundazioa, K. a. 753an) eta V. mendean (Mendebaldeko Erromatar Inperioaren erorketa, K. a. 476 an); baina justifikatuta dago III. mendea amaitzea ere (K. o. IV. mendean kristautasunaren hegemonia kulturala hasiko litzateke); edo K. a. hirugarren milurtekoan hastea. (zibilizazio minoikoa eta zibilizazio mizenastarra barne, "Aro Iluna" baino lehenagokoak). Literaturaren alorreko mugarri gisa, kultura klasikokoak Homero edo Hesiodo bezalako egileengan jar daitezke (K. a. VIII. Mendea) eta Apuleyo edo Marco Aurelio (K. a. II. Mendea); kultura materialari dagokionez, berriz , Knossoseko jauregia bezalako obretan sar daitezke (K. a. 2000. urte inguruan) eta Trajanoren zutabea (K. a. 113)\nGreziaren historian, garai klasikoaren izena V. mendetik IV. mendearen erdialderarte gordetzen da (zati bat Periklesen mendea bezala ezagutzen da), Erromarentzat gauza bera gertatzen da Erromako Errepublikaren azken mendeetatik aurrera (K. a. II. Mendea eta K. a. I. mendea) Erromatar Inperioaren goren aldira arte, Antoninorekin (K.a. II. mendea).\n2 Klasikoa Mendebaldeko kultur ondare gisa\n3 Prestakuntza arlo klasikoan\nAntzinako artearen periodizazioan (Antzinako Aroko mendebaldeko arte gisa ulertuta), garai pre-klasikoa (Antzinako Ekialde Hurbileko zibilizazioak), garai klasikoa (greziar eta erromatar artea) eta garai post-klasikoa (Antzinaro Berantiarreko artea: Erromatar berantiarra, Paleokristaua eta Bizantziarra) identifikatu izan dira.\nLiteraturaren arloan, literatura klasikoak edo greko-erromatarrak (literatura grekoa eta latina ) bere agerpen, modalitate edo genero desberdin guztiak biltzen ditu: poesia, antzerkia, historia, filosofia; ez bakarrik oso-osorik gordetako idazkiak, baizik eta zatika soilik gordetzen direnak ere, laburpenetan (epitomeak) edo beste lan batzuen artean glosatu, aipatu edo besterik gabe aipatzen direnak.\nArtearen eremuan, arte klasikoaren edo greko-erromatarraren kontzeptua arte ederretako bi izatera mugatzen da batzuetan: eskultura klasikoa eta arkitektura klasikoa. Bestalde, "pintura klasikoa" kontzeptuaren erabilera, Aro Modernoaren hasieratik pintoreek eskuragarri zituzten Antzinako Greziako pinturaren edo Antzinako Erromako pinturaren aztarnak eskasak izanik, hauen ekoizpen piktorikoetara hedatzen da: Errenazimentu klasikoa, XVII. mendeko Klasizismoa edo geroagoko Akademizismoa; arte garaikidearen testuinguru kronologikoan estilo modernoko arte kontzeptuaren aurka dago. Musikan, kontzeptuak musika klasikoa (baliokidea musika kultua) edo musika klasizismoa (XVII. mende bukaera eta XIX. mende hasierako estiloa, Barrokoari jarraitzen dio eta Erromantizismoaren aurretik). Ez dute zer ikusirik Antziaroko musikarekin.\nZibilizazio gisa ulertuta, bere kulturaren beste ezaugarriak zibilizazio klasikoaren edo greko-erromatarraren zati dira: sinesmenak (mitologia klasikoa - greziarra eta erromatarra -), eguneroko bizitza (greziar eta erromatar ohiturak), ekonomia, gizartea eta Greziako eta Erromako erakundeak. bere alderdi guztietan (juridiko-politikoa - greziarrak eta erromatarrak -, militarrak - greziarrak eta erromatarrak -, erlijiosoak - greziarrak eta erromatarrak -, etab. )\nKlasikoa Mendebaldeko kultur ondare gisaAldatu\nIkus, gainera: «Canon occidental»\nKlasikoa arlo historiko eta teorikoan aldi berean funtzio konplexua betetzen duen ideien historian termino garrantzitsua da. \nArte eta kultura klasikoa mundu greko-latindarraren kultura ondaretzat hartu izan da mendebaldeko zibilizaziorako. Mundu hortatik kontserbatu eta ezagutzen den zati handi bat Errenazimenduan egindako aldarrikapen eta berreskuratze kontzienteari esker izan zen, XV eta XVI mendeen artean, XVII. Mendeko klasizismoa eta XVIII. Mendeko neoklasizismoa, ezaugarri desberdinekin. Italiako Errenazimenduko humanista eta artista plastikoak (garrantzitsuenek bi baldintzak betetzen zituzten) Erroman eta beste hirietan gordetzen ziren edo kasualitatez aurkitutako Antzinateko lanak aztertzen eta imitatzen aritu ziren (balio ikaragarri bat emanez XX. mendetik jatorri helenistikoen kopia erromatartzat jotzen diren eta orokorrean gutxi balioesten diren piezei),  testu klasikoen berrikuspenerako eta horien kontserbaziorako; berrinterpretatuz, bere garaira egokituz eta kultura klasikoko kanonak ezarriz.\nEuropako Konstituzio Proiektuaren zirriborroari buruzko eztabaidetan (2004ko Erromako Ituna, azkenean indarrean sartu ez zena), gehien eztabaidatu zen gaietako bat Europako kulturaren eta zibilizazioaren sustraiak zeintzuk diren eta hemen sartu behar ote zen izan zen. Itunaren testua erro klasikoak eta kontinenteko erro kristauak maila berean edo ez jartzen dituen aipamen espresua da. \nPrestakuntza arlo klasikoanAldatu\nGreziar eta latindar klasikoen ezagutzak biltzen zituen prestakuntza intelektuala edukitzea ("kultura klasikoa" izatea) tradizionalki hezkuntza bikainaren froga zen, "letrak", " humanitate " edo "humanistika" izenarekin ezagutzen zirenekin identifikatuta. ».  Hala ere, prestakuntza humanistikoaren eta zientifikoaren arteko banaketa gero eta handiagoak XIX. mendetik hona identifikazio hori baliogabetu du, eta, ondorioz, XX. mendearen erdialdetik " bi kulturak " izeneko arazoa sortu du .\nKultur eta hezkuntza atariak\nKultura klasikoa - Mundu klasikotik gaur egungo mundura (Palladium - cnice.mec.es - Espainiako Hezkuntza Ministerioaren hezkuntza baliabideen webgunea)


“GAZTE BOTEREA | Zuialde Herri Informazioa\nPosted: 2013/02/04 in Gazte borroka\nIndependentzia, sozialismoa eta feminismoa dira gazte erakunde berriaren proiektuaren ardatzak\nBukatutzat eman dute Zukgua prozesua, eta definitua daukate estrategia.\nMartxoaren 2an egingo dute antolakunde berriaren kongresua, Lizarran.\nGazte Zukgua prozesu eratzailearen eztabaida aroa bukatu dute, eta martxoaren 2an Lizarran antolakunde berria aurkezteko kongresua izango da. Izan ere, “gazte estrategia dagoeneko definitua” daukate, gaur Zarautzen prozesu horretako kide batzuek esan dutenez. Gazte antolakundearen proiektu politikoaren ardatzak independentzia, sozialismoa eta feminismoa direla zehaztu dute.\n“Prozesu honen xedea ezker abertzalearen helburu estrategikoekin bat egiten duen gazteria bildu eta independentzia eta sozialismoa eskuratzeko gazte estrategia bat osatzea izan da”, esan dute. Hego Euskal Herriko 180 herritan 2.500 gaztek parte hartu dute, haien arabera; gehienak ere 15 eta 22 urte artekoak izan dira.\nEztabaida prozesuaren hiru atalak\n– 1. Egoeraren azterketa orokorra. “Krisia gainditzeko dagoen aukera egungo bizi eredu eta ohiturak aldatzea da, sozialismoaren, feminismoaren eta ekologismoaren printzipioak oinarri hartuta”.\n– 2. Sistema. “Sistema kapitalista patriarkalaren alternatiba eraikitzeko antolatzea eta borrokatzea da bidea. Zibilizazio krisi honen irtenbidea globalizazioak baino gehiago lokalizazioak ekarriko du. Ekonomia etengabeko hazkundea helburu duen kapitalaren mesederako tresna izatetik bizitzaren mesederako tresna bilakatu behar da —pertsonen zein lurraren bizitza—. Ezinbestekotzat jo dugu euskal estatua izatea”.\n– 3. Gatazka politikoa. “Zutik Euskal Herria ebazpenean jasotzen den estrategia politikoa gure egiten dugu”. Xedeak: “Minimo demokratikoak eskuratzea, gatazkaren ondorioak konpontzea eta gatazkaren oinarriak konpontzeko akordio politikoa lortzea —euskal herritarron hitza eta erabakia—.”\nEuskal Herria eraikitzeko “herri boterea eraiki eta artikulatu” egin behar dela deritzote Zukgua prozesuko ordezkariek. Ondorioz, “herri mugimendu indartsuaren aldeko apustua” egin dute. “Gazte antolakunde berria mugimendu horren baitako kolektibo bat izango da”.\nHerri bakoitzak tokiko gazte errealitatearen araberako borrokak garatuko dituela iragarri dute. “Elkarlana eta auzolana izango dira gazte antolakundearen lanerako printzipio nagusiak”.\nPARA LA CONVIVENCIA Y LA RECONCILIACIÓN


Euskadi berrikuntza-poloa da Europako Batzordearen esanetan | Bizkaia Talent\nEuskadi nazioarteko berrikuntza-poloa da, eta, aldi berean, Estatu espainol osoko erabateko liderra ere bada bere kategorian, Europako berrikuntza handiko nazio moduan (strong innovator). Halaxe aitortu du Europako Batzordeak Eskualdeko Berrikuntza Taula argitaratu berrian (RIS, ingeleseko sigletan). Bertan, hain zuzen ere, berrikuntzaren errendimendua neurtzen da 22 estatu kidetako 214 eskualdetan eta Norvegian. Estonia, Zipre, Letonia, Lituania, Luxenburgo eta Malta, ordea, maila nazionalean agertzen dira.\nNahiz eta Europako eskualde berritzaileenak herrialde berritzaileenetan, talde liderreko herrialdeetan dauden, moderatuen taldeko estatuetan eskualdeko 4 berrikuntza-polo nabari daude besteen aldean (regional innovation hubs). Talde horretan, Euskadi, Italiako Piamonte zein Friuli-Venezia Giulia edo Eslovakiako Brastislava daude.\nEuropako taulan, eskualdeak lau kategoriatan daude sailkatuta, berrikuntzaren arloko errendimenduen arabera: berrikuntzako liderrak (36 eskualde), berritzaile handiak edo berrikuntza handikoak (65 eskualde; eta, haien artean, Euskadi), berritzaile moderatuak edo berrikuntza txikikoak (83 eskualde) eta berritzaile xumeak (30 eskualde).\nEskualdeko Berrikuntza Taulan nabarmentzen denez, eskualde berritzaileenak herrialde berritzaileenetan daude oro har. Neurri handi batean, eskualdeko errendimendu-taldeak bat datoz 2016ko Europako Berrikuntzako Adierazleen Taulako herrialdeetako kasuan kasuko errendimendu-taldeekin.\nBerrikuntzako bikaintasuna Europako eskualde gutxitan dago kokatuta. EBn berrikuntzako liderrak diren 36 eskualdeak EBko zazpi estatu kidetan baino ez daude lekuratuta: Danimarka, Alemania, Frantzia, Herbehereak, Finlandia, Suedia eta Erresuma Batua.\nEskualde gehienentzat, berrikuntzak hobera egin du urteen joan-etorrian. Nolanahi ere, bederatzi urteko epealdian (2016ra arte) egindako azterketan azaltzen denez, errendimendu-taldeko kidetza egonkorra izan da eskualde gehienetan (%70). Beste eskualde batzuetan, ordea, aldaketak egon dira errendimendu txikiago edo handiagoko taldeetan.\nFuntsezko teknologia erraztaileetako espezializazioak lotura positiboa dauka eskualdeko berrikuntzaren errendimenduarekin. Funtsezko teknologia erraztaileak (TFE) sei teknologiako taldea dira, eta berrikuntzarako oinarria eskaintzen dute sektore industrial guztietako produktuen aukeran. TFEko espezializazioak lotune positiboa du berrikuntzaren errendimenduarekin, baina, batez ere, honako arlo hauetan: material aurreratuak, bioteknologia industriala, fotonika eta ekoizpenerako teknologia aurreratuak.


Artisautza aparra modu desberdinetan erabil daitekeen balio anitza da. Argibide gehiago artisautza aparra eta nola erabil dezakezu zure artisautza proiektuetan.\nZer da Artisau Foamea?\nArtisautza aparra edozein inprimagailu lan kutxa gain erabilgarria da. Aparra koloreko orriak hauek erosoak dira, kolore askotarako erabilgarriak direnez eta erabilera ugari badituzte. Artisautza aparra zigilatu daiteke, moztu, perforatu, koloreko, margotu - nahiz eta josi!\nAukerak ia mugarik gabe daude. Artisautza aparra linean eros daiteke, adibidez Amazon.com-en.\nNola erabiltzen da artisautza-aparra?\nModu asko daude artisautza aparra proiektuak estanpatzean.\nImpressing - zigilatuaz gain, aparra goma-zigiluaren inpresioa harrituta geratu daiteke, kautxuzko estanpazioaren gorpuzkiak aparra sartu arte. Oharra: hau da, birrindutako hautsak erabiliz embossed irudia altxatzen duten birziklapenezko hautsak birrindu egiten dira.\nEmbellishments - Eskulanaren aparra ezin hobea da embellishments egiteko. Aparra ebakin txikiak ebaki daitezke eta estanpazio proiektuei atxikita.\nDimension Pop artisautza aparra pieza gomazko estanpatutako irudi baten atzean, hondoaren paperean sakonera gehiago eman aurretik.\nArtisauen Foamaren beste modu batzuk\nHona hemen beste eskulan batzuk erabiltzeko modu batzuk:\nStamps egitea - Artisauen aparra ere egokia da zigiluak egiteko. Artisautza aparra forma moztu besterik ez duzu egin behar eta lauak ebakitzeko azalera erantsi ezazu eta aparra zigilu arrunt gisa erabili.\nKuxin muntatzea - Marrazki batzuek artisautza aparra erabiltzen dute kuxin gisa desmuntatutako zigiluak muntatzean.\nAzalera estanpazioa: artisautza xafla batek estanpazio oneko azalera ona eman dezake presioaren banaketa eta irudi uniformea lortzeko.\nNola erosi artisautza\nArtisautza aparra artisau denden gehienetan eskuragarri dago eta orrietan edo aurrez moztutako formetan saltzen da.\nFitxak hobeak dira estanpazio proiektu gehienetarako. Artisauen foamazko orri batzuek akabera bereziak dituzte, esaterako, gainazal autoestiko edo bizkarrezur magnetikoa. Horiek onak dira proiektu jakin batzuei, hala ere, artisautza-xafla arrunta eta xumeak dira gehien erabiltzen direnak eta proiektu askotan erabil daitezke. Era berean, aparra ez da estalki distiratsua azalera zorrotzez egin daitekeen egiaztatzeko.\nEstampación y coloración Artesanía Escuma:\nArtisautza aparatuaren gainean margotzea paperean estanpatzeko antzekoa da. Pigmentu tintak oso ongi funtzionatzen dute eta oihartzun sendoak ematen dituzte. Irudi estanpatuak tonuekin, margotutako boligrafoekin, arkatzez, gezurrez eta kolorez egindako beste metodo batzuekin kolorearekin margotu daitezke. Hala ere, gogoratu kolore argi koloreko aparra kolorea bukatutako efektua aldatu dezakeen kolore argiak aplikatuz.\nTxartel estandarretik egin daitezkeen txartel kopurua\nGreat Greeting Cards egiteko aholkuak\nDart Paper Hegazkinarekin\nHow to Make a Fun Bag Bag Piñata for Celebration\nOinarrizko punta puntua


SPRIren Londresko bulegoaren irekieran, apirilaren 4an\nSPRIren Londresko bulegoaren irekieran izango da 'Faktoria'\nArantxa Tapia Industria sailburuarekin, Alex Arriola SPRIko zuzendariarekin eta Pablo Fano bulegoaren arduradunarekin hitz egingo du Oihane Yustosek. Apple euskalduntzeko ahaleginaz ere ariko gara.\nBrexita bideratuko duen prozesua aktibatu berritan, Londresen bulegoa zabalduko du SPRIk astezkenean, eta irekieran izango da 'Faktoria'. Arantxa Tapia Industria sailburuarekin, Alex Arriola SPRIko zuzendariarekin eta Pablo Fano bulegoaren arduradunarekin hitz egingo du Oihane Yustosek Ingalaterrako hiriburuan. Gainera, Apple euskalduntzeko ahaleginetan ari den Iparra.eus atariko arduradun Xabier Martin ere izango dugu.\n07:00etan hasiko da saioa, eguneko albiste nagusien errepasoarekin. 08:00etan, Maite Artolak hartuko du gidaritza. Hasteko, Arantxa Tapiarekin hitz egingo dugu Londrestik. 08:30ean, solasaldian izango dira Javier Arrieta, Hedoi Etxarte eta Eguzki Urteaga. 09:00etako albiste errepasoaren ostean, Joseba Egibar elkarrizketatuko dugu. 09:30ean, Lander Beloki izango dugu ekonomia tartean, eta SPRIko zuzendari Alex Arriolarekin eta Londresko bulegoko arduradunarekin mintzatuko gara. 09:45ean, Koldo Almandozen zinema tartea izango dugu.\n10:00etan, Manu Etxezortuk hartuko du lekukoa. Hasteko, Bizkaiko Foru Aldundiko Kirol mediku Kepa Lizarraga izango da gurean, herriz herri dabiltzalako, kirola egiten hasi aurretik jendeari esfortzu probak egiten. Jarraian, Kattalin Minerren gogoeta entzungo dugu. Kirol aurrerapena izango dugu ondoren, eta Juanjo San Miguel lankideak Venezuelaz eta Hego Amerikaz hitz egingo digu.\n11:00etan, Apple euskalduntzeko ahaleginetan ari den Iparra.eus atariko arduraduna, Xabier Martin, izango dugu gurean. 11:30ean, Korrika non dabilen azalduko digu Jon Santxezek. Ondoren, Arantzazu Fernandezekin eta Amaia Nausiarekin berriketan arituko gara, 'Guernica' margolanaz.\n12:00etan, Euskal Herriko Itzuliaren berri ekarriko digu Arritxu Iribar lankideak. Ondoren, 'Kanten Tripak' atalean, Pirritx eta Porrotxen "Aupa txoferra" kanta aletuko dugu. Gainera, Toparteren, Arteari eta Zientziari eskainitako topaketaren, berri izango dugu. Saioa amaitzeko, Imanol Ituiñoren irrati-magia izango dugu.